
	1. Проблем/проблеми за решаване: 
Проект на Закон за изменение и допълнение на Закона за отбраната и въоръжените сили на Република България, на който с Преходните и заключителни разпоредби се променят Кодекса за социално осигуряване, Закона за здравното осигуряване,  Закона за Министерството на вътрешните работи и Закона за електронните съобщения, за решаване на следните проблеми: 
Проблем 1: „Нерагламентиран статус на курсантите и колежаните“.
Проблем 2: „Липса на регламентация и необходимост от прецизиране и актуализиране на разпоредби, съотносими към военнослужещите и цивилните служители в Министерството на отбраната, структурите на пряко подчинение на министъра на отбраната и БА“, в т.ч. изпълнение на мярка № 169 и част от мярка № 174 от Плана за намаляване на административната тежест, приет с Решение № 233 на МС от 29.03.2024 г.
Проблем 3: „Липса на регламентация и синхронизиране на терминологията по отношение изпълнението на държавния военновременен план, привеждането на останалите военновременни планове, стратегическите планове, които са свързани с взаимодействието и произтичащите ангажименти от съюзните планове за възпиране и отбрана, плановете за операции на въоръжените сили и проекти за инвестиционни разходи за придобиване на отбранителни продукти“.
Проблем 4: „Липса на правни норми относно определяне дейността на Върховното главно командване и разрешаване използването на оръжие и/или технически средства от въоръжените сили срещу безпилотни автономни системи и средства при охрана и отбрана на военни обекти, пунктове за постоянна дислокация, военни формирования, техника и корабни платформи разположени извън пунктовете за постоянна дислокация.

	1.1. Кратки описания на проблемите и причините за тяхното възникване. По възможност посочете числови стойности.
Проблем 1: „Нерагламентиран статус на курсантите и колежаните“.
Към момента във висшите военни учебни заведения се обучават 1072 курсанти за придобиване на образователно-квалификационна степен „бакалавър в професионално направление „Военно дело“. Разпоредбата на 135, ал. 2 от ЗОВСРБ регламентира, че курсантите са военнослужещи с особен статус. При прилагането ѝ възникват въпроси и неяснота относно особения статус на курсантите. Липсва законова регламентация за издаване на нарочен нормативен акт на министъра на отбраната – наредба, чрез която да се регламентира „особеният им статус“ като съвкупност от всички права и задължения на курсантите (отстраняване, отписване, ваканция, домашен отпуск, осигуряване на храна и ободряващи напитки, договори, носене и използване на служебно оръжие, подпомагане с парични средства, здравно осигуряване, възстановяване на разходите за обучение, електронен регистър и др.). 
На базата на извършен анализ, и очертаващият се нарастващ дефицит на сержанти специалисти по здравни грижи във Военномедицинска академия, който през 2024 г. е 26%, а в резултат на навършване на пределна възраст и прогноза за овакантяване на длъжности в последващите години, до края на 2033 г. нараства до 63%. Това налага да се търсят механизми за обучение на по-широк кръг от лица в професионалните колежи, като се създаде законова възможност да се обучават не само военнослужещи, но и др. български граждани за придобиване на IV-та степен на професионална квалификация от професионално направление „Военно дело и отбрана“ за нуждите на Министерството на отбраната и на други министерства и ведомства, които ще бъдат със статут на „колежани“. Липсва законова регламентация за издаване на нарочен нормативен акт на министъра на отбраната – наредба, чрез която да се регламентира „статуса“ (права и задължения) на колежаните (освобождаване от такси за обучение, отстраняване, отписване, военни звания, ваканция, домашен отпуск, осигуряване на храна и ободряващи напитки, договори, носене и използване на служебно оръжие, подпомагане с парични средства, военновременна служба, електронен регистър и др.)
Също така, се въвежда възможност за провеждане на процедури по валидиране на професионални знания, умения и компетентности при условията и по реда на Закона за професионалното образование и обучение в професионалните колежи. Процедурите по валидиране, следва да се провеждат в съответствие с наредбата по чл. 40, ал. 11 от Закона за професионалното образование и обучение, но е необходимо министърът на отбраната със своя заповед да създаде организация за провеждането им. Изискване за което липсва изрична законова регламентация. Изискването за валидиране е съотносимо към 6100 военнослужещи с военно звание от „младши сержант“ до „старшина“, преминали обучение в учебни центрове в страната по реда на чл. 239, ал. 2 от ЗОВСРБ, на които придобитите професионални знания, умения и компетентности следва да бъдат въведени в съответствие с изискванията на Закона за професионалното образование, чрез валидиране в професионалните сержантски/старшински колежи (ПСК/ПСтК), като се изменя нормативната уредба на чл. 239, ал.2 и се ограничава възможността за новопроизвеждане на  сержанти/ старшини с квалификация от учебен център с цел спазване на държавните образователни изисквания за професията „сержант/старшина“ за завършена четвърта степен на професионална квалификация от Професионален сержантски (старшински) колеж. Предвижда се провеждането на началната и специалната военна подготовка да се провежда и в професионалните колежи.
С изменения в ЗОВСРБ /обн. в ДВ бр. 2 от 2024 г./ е регламентирано и изискването, че държавните образователни стандарти (ДОС), по които се провежда обучение в професионалните колежи за придобиване на четвърта степен на професионална квалификация по професии от професионално направление "Военно дело и отбрана", се утвърждават от министъра на отбраната съгласувано с министъра на образованието и науката. В същото време, съгласно регламентацията на чл. 22, ал. 3 от Закона за училищното и предучилищното образование, изисква посочените ДОС да се приемат с наредби на министъра на образованието и науката. Отчитайки спецификата при обучението на военнослужещите в професионалните колежи, липсва изрична разпоредба в чл. 95 от ЗОВСРБ, която да регламентира издаването на наредба на министъра на отбраната (съгласувана с министъра на образованието и науката), уреждаща приемането на ДОС, както и правно основание за издаване на заповед на министъра на отбраната за провеждане на процедурите по валидиране.
Проблем 2 „Липса на регламентация и необходимост от прецизиране и актуализиране на разпоредби, съотносими към военнослужещите и цивилните служители в Министерството на отбраната, структурите на пряко подчинение на министъра на отбраната и БА“.
Съгласно разпоредбата на чл. 204 от ЗОВСРБ за времето на платения си годишен отпуск военнослужещите получават брутно месечно възнаграждение, включващо основното месечно възнаграждение и допълнителните възнаграждения с постоянен характер към момента на започване ползването на отпуска. Същевременно, когато по силата на нормативен акт от определена дата се увеличат възнагражденията на военнослужещите, които са в платен годишен отпуск, за времето на отпуската им те не получават планираното увеличение в размера на брутното възнаграждение и разликата не им се доплаща. Аналогичен е и проблема при определяне на обезщетенията на военнослужещите по чл. 234 от ЗОВСРБ, дължими към датата на освобождаването от военна служба, на отстраняването от длъжност, на преместването, на увреждането или на смъртта на военнослужещия.
С въведената промяна в чл. 212, ал. 1 от ЗОВСРБ е изменен начина на определяне на основното месечно възнаграждение на военнослужещите – от възнаграждение за притежавано военно звание към двукомпонентно възнаграждение - в съответствие със заеманата длъжност и за присвоеното им военно звание. Направеното изменение в Закона, е в пряка зависимост с разпоредбите, регламентиращи допълнителните възнаграждения по реда на чл. 215 и чл. 216 от ЗОВСРБ, което изисква разпоредбите да бъдат синхронизирани.
С разпоредбата на чл. 227, ал. 1 от ЗОВСРБ се регламентира изплащането на еднократно парично обезщетение на военнослужещите, при освобождаване от военна служба, в размер на толкова брутни месечни възнаграждения, колкото прослужени години имат, но не повече от 20. Рестрикциите към получаването на посоченото обезщетение съществува само към дисциплинарно уволнените от военна служба военнослужещи. В същото време, нормата на чл. 188 от ЗОВСРБ регламентира дейностите явяващи се несъвместими с военната служба, а в Закона за противодействие на корупцията (ЗПК) са регламентирани случаите за установяване на конфликт на интереси. Военнослужещите могат да попаднат в техния правен обсег само при нарочно виновно неизпълнение, което налага в този случай включването им в ограниченията по смисъла чл. 227, ал. 6 от ЗОВСРБ. Също така, с цел защита на направените инвестиции от страна на Министерството на отбраната, рестрикции за изплащане на обезщетението следва да се въведат при предсрочно прекратяване на договора за военна служба основание чл. 163 (с 3-месечно предизвестие от военнослужещия, което може да заплати) преди изтичането на първоначалния срок на военната служба по чл. 142, ал. 5 (10 години за офицерите), чл. 143, ал. 1 (офицери стипендианти – 10 г.) и чл. 144, ал. 3 (при конкурс – 10 г. за офицери, 5 г. за офицерски кандидати и сержанти /старшини/ и 3 години за войници /матроси/) и при отказ на военнослужещия да подаде документи за проучване при условията и по реда на Закона за защита на класифицираната преди изтичането на първоначалния срок на военната служба по чл. 142, ал. 5, чл. 143, ал. 1 и чл. 144, ал. 3.
На основание разпоредбите на чл. 141, ал. 1, т. 2 от ЗОВСРБ, на военна служба се приемат пълнолетни български граждани, които не са по-възрастни от 40 години (т.е. в границите от 18 до 40 години), а съгласно чл. 160, ал. 1, т. 1 и ал. 4 от ЗОВСРБ, пределната възраст за военна служба на войниците /матросите/ е 46/49 години. Отчитайки разпоредбите на чл. 144, ал. 3 и 4 от ЗОВСРБ за категорията войници /матроси/ е въведено изискване да подписват три годишен първоначален договор за военна служба, като същия може да бъде удължаван, но не-повече от три пъти, с обща продължителност до 15 години. В този случай, разпоредбата на чл. 144, ал. 4 от ЗОВСРБ, налага военнослужещите започнали военната си служба на възраст 29 години и повече да бъдат освободени преди да са навършили посочената по-горе пределна възраст за военна служба, което не е целесъобразно и в голяма степен демотивира категорията военнослужещи – войници /матроси/.
Съгласно действащата уредба в чл. 141, ал. 1, т. 5 от ЗОВСРБ  срещу лицата, кандидатстващи за приемане на военна служба не трябва да има образувано наказателно производство за умишлено престъпление от общ характер. Тези лица не са осъдени, не е налице доказано по изискуемия несъмнен начин извършването на конкретно престъпно деяние (чл. 303, ал. 2 от НПК) от тях, а в същото време търпят неблагоприятни последици. Предвид изложеното, е налице необходимост от прецизиране на уредбата като се има предвид и обстоятелството, че в редица закони като Закона за Министерството на вътрешните работи, Закона за Държавна агенция „Национална сигурност“, Закона за Националната служба за охрана, е предвидено да се назначават лица, които не са привлечени като обвиняеми или не са подсъдими за умишлено престъпление от общ характер. Ето защо именно това изискване следва да се предвиди и с цел намаляване на административната тежест върху гражданите, то трябва да се установява служебно. 
С измененията в ЗОВСРБ /обн. в ДВ бр. 38 от 2024 г./ беше въведен аналогичен по Закона за МВР нов механизъм за определяне на основната месечна заплата на цивилните служители по трудово правоотношение в БА и СППМО, състоящ се от два компонента-месечна заплата за длъжност и добавка за работа в МО, СППМО и БА. В чл. 296, ал. 1 т. 1 от ЗОВСРБ изрично се предвиди обаче, че допълнителното възнаграждение за прослужено време се изплаща само върху определената месечна заплата за длъжност. Този подход се различава от начина за определяне на този вид допълнително възнаграждение както при военнослужещите, така и при останалите лица по трудово правоотношение по реда на Кодекса на труда и по Закона за МВР, според които за придобит трудов стаж и професионален опит на служителите се заплаща допълнително месечно възнаграждение в процент върху основната месечна заплата/месечно възнаграждение. Това доведе до увеличение на възнагражденията на тези цивилни служители от 01.01.2025 г. със съвсем малък процент в сравнение с тези на военнослужещите, а именно с 15 % вместо 30 %, и поради това до значителни разлики между получаваните от двете категории служители брутни месечни възнаграждения при отчитане на спецификата на стасуса  им.
На основание чл. 297 от ЗОВСРБ, на цивилните служители по трудово правоотношение се изплаща допълнително възнаграждение за работа в Министерството на отбраната (МО), структурите на пряко подчинение на министъра на отбраната (СППМО) и Българската армия (БА). В качеството си на правоимащи за посоченото възнаграждение са определени само цивилните служители от Българската армия и структурите на пряко подчинение на министъра на отбраната (чл. 296, ал.1). Същевременно, съгласно чл. 3, т. 3 от Закона за държавния служител (ЗДСл), членовете на политическия кабинет на министъра на отбраната, в т.ч експертите и съветници в него (с изключение на ръководителя на звеното за връзки с обществеността в Администрацията) не са държавни служители. Те осъществяват своята дейност въз основа на трудов договор /арг. чл.28, ал. 5 от Закона за администрацията/, но попадат извън определената в чл. 297 организационна рамка и е налице празнота в действащата законова уредба относно формирането на техните възнаграждения.
Липсва уредба съпруг/съпруга – военнослужещ, както и съпруг/съпруга, работещ в държавната или общинска администрация, в организация на бюджетна издръжка или в търговски дружества с над 50 на сто държавно или общинско участие, както и в търговски дружества със златна акция на държавата, на  командирован служител на длъжност в международна организация или в друга международна инициатива, когато пребивава с него в страната по местоназначение да запази своето правоотношение. Лисата на посочената регламентация, принуждава съпругът/съпругата на командирования служител да прекъсне трудови/служебни правоотношения с работодателя си, след изтичане на срока на неплатения отпуск. Посоченият проблем се явява основна пречка и е една от основните причини свързани с недостатъчния брой кандидати за заемане на  длъжности в международна организация или в друга международна инициатива, което от своя страна затруднява изпълнението на поетите от Република  България ангажименти за попълване на квотите си от личен състав във военните структури на съюзите в които страната ни е член.
Не е регламентирана и възможност за самоосигуряване на съпруг/съпруга на командирован служител по реда на ЗОВСРБ на длъжност в международна организация или в друга международни инициатива, когато пребивава с него в страната по местоназначение. Съгласно разпоредбата на чл. 4, ал. 7 от Кодекса за социално осигуряване, е предвидено право на съпруга/съпругата на дългосрочно командирован служител в дипломатическа служба за времето, през което е пребивавал в чужбина по време на задграничния му мандат, да бъде осигуряван/а по свое желание и за своя сметка за инвалидност поради общо заболяване, старост и смърт върху минималния осигурителен доход за самоосигуряващите се лица, определен със Закона за бюджета на държавното обществено осигуряване, ако не е осигурен/осигурена на друго основание или по законодателството на приемащата държава съгласно действащ международен договор, по който Република България е страна или европейските регламенти за координация на системите за социална сигурност. Посоченото право в Кодекса за социално осигуряване, не е предвидено за съпрузите/съпругите на командированите по реда на ЗОВСРБ служители на длъжност в международна организация или в друга международна инициатива извън страната.
Съществуваща разлика в нормативните изисквания за определянето на пределената възраст към хабилитираните военнослужещи с военно звание „полковник/капитан I ранг“ към хабилитираните военнослужещи с военно звание „подполковник/капитан II ранг“ и по-ниско. Прилагането на разпоредбата на чл. 160, ал. 2 от ЗОВСРБ е насочена само към хабилитирани военнослужещи с военно звание „полковник/капитан I ранг“ и не важи за хабилитирани военнослужещи с по-ниски военни звания. По този начин, разпоредбата се явява ограничаваща за хабилитираните военнослужещи с военно звание „подполковник/капитан II ранг“ и по-ниско. Промяната на посочената разпоредба е съотносима към 30 хабилитирани военнослужещи с военно звание „подполковник/капитан II ранг“ и по-ниско от военнообразователните институции (Военномедицинска академия, Военна академия „Г .С. Раковски“, Националния военен университет „Васил Левски“, Висшето военноморско училище „Никола Вапцаров“, Висшето военновъздушно училище „Георги Бенковски“ и Института по отбрана „Проф. Цветан Лазаров“).
Ограничени са възможностите за атестиране на военнослужещите. Нормата на чл. 157, ал. 3 от ЗОВСРБ регламентира критериите, условията и редът за атестиране на военнослужещите, които са определени в акт на министъра на отбраната. В същото време в разпоредбата на чл. 157, ал. 2 от ЗОВСРБ се регламентира, че атестирането се извършва по система от критерии чрез оценка на личностните характериситики, предварително съгласувани професионални цели, както на степента на изпълнение на задълженията професионалните компетентности. В този си вид, нормата на ал. 2 ограничава възможностите за избор на критерии за оценяване на военнослужещите, което е от основно значение за постигането на определените в Програмата за развитие на отбранителните способности на въоръжените сили на Република България до 2032 г., приета с РНС от 11.02.2021 г., oбн., ДВ, бр. 13 от 2021 г. (Програма 2032) параметри, в направление „Хората в отбраната“, както и в заложените цели в Плана за развитие на въоръжените сили на Република България до 2026 г., приет с ПМС № 183/7.05.2021 г. (План 2026) за разработване на нов модел за кариерно развитие на военнослужещите.
Липсва регламентация и синхронизиране на интересите на службата при извършване на организационно-щатни промени, дисциплинарно производство, служебна проверка и достигане на пределна възраст за военна служба.  Организационно-щатните промени са в основата на реорганизацията на въоръжените сили за изграждане, поддържане и развиване на минимално необходимите приоритетни отбранителни способности на въоръжените сили. Нормата на чл. 164 регламентира как се прекратява договора за военна служба при извършването на организационно-щатни промени, но не определя условия и ред за преназначаване на военнослужещите за изпълнението на конституционните задължения на въоръжените сили на Република България, както и на поетите национални ангажименти към колективната отбрана на НАТО и Общата политика за сигурност и отбрана (ОПСО) на ЕС. При стартиране на процедура за дисциплинарно производство и служебна проверка, част от военнослужещите се възползват от съществуващите разпоредби и прекратяват договора си за военна служба по тяхна инициатива, като се възползват от всчики права и обезщетение при освобождаване от военна служба.  Въвеждането на разпоредба за невъзможност за прекратяване на договора за военна служба по инициатива на военнослужещия при образувано дисциплинарно производство и назначена в тази връзка служебна проверка, с цел избягване на дисциплинарна отговорност ще прекрати порочната практика. 
През 2020 с параграф § 7 от ПЗР към Закона за изменение и допълнение на Закона за  отбраната и въоръжените сили на Република България (ДВ, бр. 38 от 2020 г., в сила от 24.04.2020 г.), се въведе възможност за военнослужещите, които към датата на влизането в сила на този закон са упражнили правото си на пенсия за осигурителен стаж и възраст при условията на Кодекса за социално осигуряване, в интерес на службата може да удължи до три години пределната възраст за военна служба по решение на министъра на отбраната след мотивирано предложение по команден ред. Предвид непрекъснато увеличаваща се възраст с 2 месеца в КСО за придобито право на пенсия, която към 2026 г. ще бъде 54 г. и 6 и съществуващата регулация в чл. 160 от ЗОВСРБ за пределна възраст за военна служба посочената регламентация в § 7 от ПЗР към Закона за изменение и допълнение на Закона за  отбраната и въоръжените сили на Република България вече е възможна само към военнослужещи с изискване за военно звание „полковник“/“капитан I ранг“, което налага отмяна на съществуващата процедура.
Липсата на всеобхватна и пълна законова уредба относно условията и реда за ползването на платения годишен отпуск от военнослужещите позволява натрупването на неизползван платен годишен отпуск с тенденция за неговото изплащане при прекратяване на договора за военна служба. Към края на 2024 г. военнослужещите имат неизползван платен годишен отпуск от близо 117 000 работни дни, като при необходимост от техното изплащане ще бъде необходим ресурс от над 18 млн. лв. В търсене на балан между интересите на службата от една страна, а от друга – да се гарантират неизменните права на военнослужещите за почивка и възстановяване на силите, в т.ч. при спазване на изискванията на Директива 2003/88/ЕО на Европейския парламент и на Съвета от 4 ноември 2003 година, относно някои аспекти на организацията на работното време се регламентират: 
- давностен срок за използване на платения годишен отпуск от страна на военнослужещите;
- условията за ползване и отлагане на платения годишен отпуск в съответствие с предложения за определяне давностен срок. 
         Същевременно, некомплектът от военнослужещи, изпълнение на допълнителни задачи и на такива по третата мисия на Въоръжените сили и участието в мисии и други мероприятия на и извън територията на страната налагат създаване на по-детайлна законова уредба относно компенсации на служебното време над нормалната продължителност, които да бъдат съобразени с минималните изисквания на Директива 2003/88/ЕО на Европейския парламент и на Съвета от 4 ноември 2003 година по отношение осигуряването на почивка на военослужещия.
          От прецизиране се нуждае и редът за ползване на отпуска за кръводаряване, с оглед яснота при прилагането му. 
Липсва и уредба за обучение на служители от служба „Военна полиция“ в Националният институт по криминалистика (НИК). С Инструкция № И-4 от 05.09.2017 г. е регламентирано обучението на кадри за нуждите на Министерството на вътрешните работи във висшите военни училища, и от друга – обучението в Академията на Министерството на вътрешните работи на служители от Министерството на отбраната, структурите на пряко подчинение на министъра на отбраната (където попада Служба „Военна полиция“) и Българската армия, но с разпоредбата на чл. 50а от ЗМВР (в сила на 01.10.2020 г.) е регламентирано, че Националният институт по криминалистика (НИК) е самостоятелна структура към Министерството на вътрешните работи и не е в състава на Академията на МВР. 
В § 7 от ПЗР на ЗОВСРБ (обн. в ДВ бр. 35 от 2009 г.) е уредено, че длъжностните наименования и възнагражденията на служителите в НВИМ се приравняват на длъжностните наименования и възнагражденията на цивилните служители по служебно или трудово правоотношение от изпълнителна агенция към министъра на отбраната. Липсва изрична уредба обаче, относно приложимия закон който определя статуса на тези служители, каквото е изискването на чл. 2, ал. 1 от Закона за държавния служител. 
Съществуващата дефиниция в допълнителните разпоредби на ЗОВСРБ за „тежко материално положение“ ограничава ефективността на социалната помощ и се оказва пречка за решаването на реални житейски ситуации. Сега действащата дефиниция поставя прекалено висок праг за това кои лица се считат за нуждаещи се. Изключени са хора с минимален, но все пак недостатъчен доход, както и хора, които формално имат роднини, но реално не получават помощ от тях, хора, които временно са в затруднение (болест, безработица и т.н.). Игнорира се временното изпадане в трудна финансова ситуация. Текущата дефиниция не взема предвид преходни трудности и не отчита социално-икономическия контекст. Дефиницията не прави разлика между лица с доходи по- ниски или равни на линията на бедност, определена с акт на Министерски съвет, и такива лица, чийто доходи са по-високи от линията на бедност, но недостатъчни при възникване на извънредни разходи, направени във връзка с трайно увреждане или трайна неработоспособност на лицата или на членове на семействата им, загуба на имущество по независещи от лицата причини. Необходимо е  по-широко определение, включващо нисък доход спрямо линията на бедност, но и разходи по здравословни нужди, временни затруднения и преценка на реални житейски ситуации, не само на формалните критерии. Необходимост от прецизиране на определението за „тежко материално положение“ и обвързването му ясен и точен икономически показател - линия на бедност, която се определя с акт на Минситерския съвет.
Посочените промени са насочени към всички военнослужещи от Министерството на отбраната, структурите на пряко подчинение на министъра на отбраната и Българската армия и към служителите в политическия кабинет, съветници и към експертите от Министерството на отбраната.
Проблем 3: „Липса на регламентация и синхронизиране на терминологията по отношение изпълнението на задачите на въоръжените сили, държавния военновременен план, привеждането на останалите военновременни планове,  стратегическите планове, които са свързани с взаимодействието и произтичащите ангажименти от съюзните планове за възпиране и отбрана, плановете за операции на въоръжените сили и проекти за инвестиционни разходи за придобиване на отбранителни продукти“.
Във връзка с нарастващите рискове за сигурността в региона и динамичните промени в средата за сигурност е констатирана необходимост от предприемане на действия от страна на въоръжените сили без въвеждане на територията на страната на извънредно положение или друго такова. Република България като член на НАТО следва да осигури ефективно прилагане на съюзническите планове, свързани с възпирането и отбраната. В условията на хибридни заплахи и потенциални кризи, въоръжените сили следва да изпълняват задачи по защита на стратегически обекти и инфраструктура, което налага нормативна уредба за тяхното своевременно използване в мирно време. Това ще позволи по-гъвкаво и навременно вземане на решения за изпълнението на дейности, изпреварващи във времето и изискващи повече време за подготовка. Възможността за развръщане на въоръжените сили и съюзни/коалиционни сили в отговор на възникващи заплахи преди настъпването на въоръжен конфликт ще допринесе за по-ефективно възпиране и намаляване на рисковете за националната сигурност. 
Отсъствието на балансирана система от показатели за измерване на ефективността на процесите от придобиването на системи въоръжения (нови, втора употреба, др.), техника и инфраструктура, и модернизацията и удължаването на срока за експлоатация на съществуващите такива, налага обобщаването им „с придобиването на отбранителни продукти“.
Държавна агенция „Технически операции“ (ДАТО) е специализиран орган към Министерския съвет за осигуряване и прилагане на специални разузнавателни средства (СРС) по смисъла на чл. 19а, ал. 1 от Закона за специалните разузнавателни средства (ЗСРС) и служба за сигурност по смисъла на § 1, т. 1 от Допълнителните разпоредби на Закона за защита на класифицираната информация (ЗЗКИ). Агенцията самостоятелно и във взаимодействие с други държавни органи осъществява изрично регламентирани в чл. 196 от ЗСРС дейности, кореспондиращи пряко с осигуряване защитата на правата и свободите на гражданите, националната сигурност и обществения ред. Агенцията провежда отбранително-мобилизационна подготовка с възложени военновременни задачи по отбраната на страната. Въоръжените сили на Република България включват структурите, определени в чл. 50, ал. 1 от Закона за отбраната и въоръжените сили на Република България (ЗОВСРБ). В ал. 2 на законовата норма изрично е уредено, че в състава на въоръжените сили във военно време се включат запасните и техниката-запас по Закона за резерва на въоръжените сили на Република България, както и структури от другите сили от системата за национална сигурност на Република България, определени с акт на Министерския съвет. В § 1, т. 1 от Допълнителните разпоредби на ЗОВСРБ, лимитативно са изброени „Сили от системата за национална сигурност на Република България”, както следва: въоръжените сили, структурните звена на Министерството на вътрешните работи, Държавна агенция „Национална сигурност”, Държавна агенция „Разузнаване”, Националната служба за охрана, структури на Държавната комисия по сигурността на информацията, определени със заповед на председателя, военните съдилища и прокуратури, като ДАТО не е включена, въпреки че е правоприемник на активите, пасивите, правата и задълженията на специализираната дирекция „Оперативни технически операции” в Министерството на вътрешните работи.
Проблем 4: „Липса на правни норми относно определяне дейността на Върховното главно командване и разрешаване използването на оръжие и/или технически средства от въоръжените сили срещу безпилотни автономни системи и средства при охрана и отбрана на военни обекти, пунктове за постоянна дислокация, военни формирования, техника и корабни платформи разположени извън пунктовете за постоянна дислокация.“
Липса на регламентация относно организация дейността на Върховното главно командване (ВГК). ВГК подпомага Върховния главнокомандващ при ръководството на отбраната и въоръжените сили. Към настоящия момент няма законодателен или подзаконов акт, който определя организацията на дейността на ВГК след неговото формиране, като и неговите основни функции и задачи. Не е регламентирано и установяваването на  организацията и дейността на неговият щаб.
Липса на правна норма, която да регламентира използване на оръжие срещу безпилотни летателни (плавателни) средства. Безпилотните летателни (плавателни) системи (БЛ(П)С) се превръщат в едно от най-важните средства за разузнаване и нанасяне на точни удари срещу военни цели и инфраструктура. Зачестяват случаите на влитане на безпилотни летателни системи, както на обекти от критичната инфраструктура, така и над военни формирования и техника разположена в пунктовете за постоянна дислокация  или райони  извън тях, въпреки че и в двата случая има обявени географски зони за сигурност във въздушното пространство над тях. С цел минимизиране на заплахата от използване на БЛ(П)С срещу войските и силите е необходимо предоставянето на права на министъра на отбраната да разреши използването на оръжие и бойни средства за неутрализиране на БЛ(П)С при нарушаване на границите на районите в които тяхната експлоатация е забранена.

	1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблем 1: „Нерагламентиран статус на курсантите и колежаните“.
Проблемът не може да бъде решен чрез промяна в организацията на работа или чрез въвеждане на нови технологични възможности, тъй като липсва законова регламентация за: 
- създаване на нарочна законова делегация за издаване на наредба на министъра на отбраната, с която да се определи „особения статус“ на курсантите, в т.ч. да бъдат регламентирани правата и задълженията на курсантите и категорията обучаеми по чл. 98, ал. 3а в ЗОВСРБ; 
- предвидена възможност в професионалните колежи на Министерството на отбраната за придобиване IV степен на професионална квалификация от професионално направление „Военно дело и отбрана“ да се обучават и български граждани;
- процедура за валидиране на професионални знания, умения и компетентности в професионалните колежи в ЗОВСРБ, следствие на което разпоредбите на Наредбата по чл. 40, ал. 11 от Закона за професионалното образование и обучение са неприложими за военнослужещите с военно звание от „младши сержант“ до „старшина“;
- категорията „колежани“ в чл. 98, ал. 3а от ЗОВСРБ,  като обучението на „колежаните“ да е за сметка на Министерството на отбраната, като същите не заплащат такси, аналогично на слушателите, курсантите, военнослужещите, обучавани за придобиване на образователно-квалификационна степен "бакалавър" в професионално направление "Военно дело" в задочна форма на обучение и кадетите.
- отстраняването на обучаваните от военните академии, висшите военни училища и професионалните колежи да се извършва при условия и по ред, определени с правилниците за устройството и дейността им, а на курсантите и колежаните, при условия и по ред, определени в наредбата на министъра на отбраната по чл. 135, ал. 2 от ЗОВСРБ;
- на курсантите и колежаните допълнително със средства от бюджета на Министерството на отбраната, доколкото те не се осигуряват по друг ред, определен със закон да им се осигурява пътуване при отиване и връщане от ваканция на територията на страната веднъж в годината, при условия и по ред, определени с наредбата на министъра на отбраната, както и ваканция и домашен отпуск за всяка учебна година, в размер, при условия и по ред, определени с този акт на министъра на отбраната;
-  задължението за осигуряване на храна и ободряващи напитки да се  изплаща само при  изпълнение на задачи, свързани с учебния процес и подготовката им за изпълнение на военна служба като професия, извън постоянното им място за обучение;
- изискванията за използване на служебното оръжие, като крайна мярка от курсантите и колежаните в качството им на военнослужещи с особен статут;
- възможността на колежаните при изпадане в тежко материално положение, да могат да бъдат подпомагани с парични средства при условия и по ред, определени с наредба на министъра на отбраната, въпреки факта, че по време на обучението си се подготвят за военна служба; 
- курсантите и колежаните да имат право на обезщетение при тежка телесна повреда или смърт, причинена при или по повод подготовката им за изпълнение на военната служба, на службата в други министерства и ведомства като професия;
- колежаните, както и курсантите над 26 г. от висшите военни училища, обучаващи се в регулирана професия „Офицер за тактическо ниво на управление“, да бъдат здравно осигурени за периода им на обучение;
- регламентиране на военните звания за колежаните,  като се регламентира и възможността за последователно повишаване в звание на курсантите и колежаните;
- началото на военновременната служба при обявяване положение на война или на военно положение на „колежаните“;
- курсантите отписани от обучение или напуснали по собствено желание да възстановяват разходите за издръжка и обучение, както и възможността за пропорционално възстановяване на разходите за обучение между Министерството на отбраната и съответното министерство или ведомство; 
- воденето на отчетност на курсантите и колежаните за срока на обучението им;
- във висшите военни училища да се обучават кадри не само за нуждите на Министерството на вътрешните работи, но и  за други министерства и ведомства, като се подписва тристранен договор за обучение с министъра на отбраната или оправомощено от него длъжностно лице, съответния друг министър или с оправомощено от него длъжностно лице и курсанта;
Действащата нормативна рамка не позволява решаване на проблема, тъй като съгласно чл. 10, ал. 2 от Закона за нормативните актове обществени отношения, които спадат към област, за която има издаден нормативен акт, се уреждат с неговото допълнение или изменение.
Проблем 2 „Липса на регламентация и необходимост от прецизиране и актуализиране на разпоредби, съотносими към военнослужещите и цивилните служители в Министерството на отбраната, структурите на пряко подчинение на министъра на отбраната и БА“.
Проблемът не може да бъде решен чрез промяна в организацията на работа или чрез въвеждане на нови технологични възможности, тъй като проблемът e съотносим към разписани процедури и уредба, регламентирана в законодателството  във връзка с:
- механизма, условията и реда за изплащане на възнагражденията, в т.ч. и допълнителните възнаграждения, компенсациите и обезщетенията на военнослужещите и цивилните служители, които следва да се прецизират с оглед недопускане на дискриминационно третиране от една страна, а от друга-намаляване на бюджетните разходи;
- определяне на пределната възраст само за хабилитирани военнослужещи с военно звание „полковник/капитан I ранг“ и необхващането на хабилитираните военнослужещи с военно звание „подполковник/капитан II ранг“ и по-ниско;
- привеждане в териминологично съответствие на разпоредбата на чл. 188а и чл. 285а от ЗОВСРБ с чл. 6 от Закона за противодействие на корупцията относно понятието „публична длъжност“ вместо „висша публична длъжност“;
- увеличаване на възможностите за атестиране чрез критериите за оценка на изпълнението на задълженията от военнослужещите;
- извършване на организационно-щатни промени, дисциплинарно производство, служебна проверка и достигане на пределна възраст за военна служба;
- ползване и отлагане на платения годишен отпуск от военнослужещите;
- реда за разпределяне на служебното време, за неговото отчитане и компенсиране с намалено служебно време;
- сключване на договори при използване на пълния капацитет за продължителността на военната служба от войнишкия състав;
- нормативно установени изисквания за приемане на военна служба;
- провеждане на обучение на служители, осъществяващи експертно-криминалистична дейност в други министерства и ведомства, в т.ч. в Служба „Военна полиция“;
- дефиниране на разпоредбата „Тежко материално положение“.
Също така, липсва законова регламентация свързана с:
-  правото за неплатен отпуск на съпруг/съпруга за придружаване на служител от Министерството на отбраната, Българската армия и структурите на пряко подчинение на министъра на отбраната, командирован на длъжност в международна организация или в друга международна инициатива, когато пребивава с него в страната по местоназначение;
- правото за самоосигуряване на съпруг/съпруга на командирован служител на Министерството на отбраната на длъжност в международна организация или в друга международни инициатива, когато пребивава с него в страната по местоназначение.
Действащата нормативна рамка не позволява решаване на проблема, тъй като съгласно чл. 10, ал. 2 от Закона за нормативните актове обществени отношения, които спадат към област, за която има издаден нормативен акт, се уреждат с неговото допълнение или изменение.
Проблем 3: „Липса на регламентация и синхронизиране на терминологията по отношение изпълнението на задачите на въоръжените сили, държавния военновременен план, привеждането на останалите военновременни планове,  стратегическите планове, които са свързани с взаимодействието и произтичащите ангажименти от съюзните планове за възпиране и отбрана, плановете за операции на въоръжените сили и проекти за инвестиционни разходи за придобиване на отбранителни продукти“.
Проблемът не може да бъде решен чрез промяна в организацията на работа или чрез въвеждане на нови технологични възможности, тъй като същия e съотносим към разписани процедури и описание на необходими действия, регламентирани в законодателството по:
- изпълненията на държавния военновременен план, привеждането на останалите военновременни планове,  стратегическите планове, които са свързани с взаимодействието и произтичащите ангажименти от съюзните планове за възпиране и отбрана и плановете за операции на въоръжените сили;
- включването на Държавна агенция “Технически операции” към „Силите от системата за национална сигурност на Република България” по смисъла на § 1, т. 1в от Допълнителните разпоредби на ЗОВСРБ.
Проблем 4: „Липса на правни норми относно определяне дейността на Върховното главно командване и разрешаване използването на оръжие и/или технически средства от въоръжените сили срещу безпилотни автономни системи и средства при охрана и отбрана на военни обекти, пунктове за постоянна дислокация, военни формирования, техника и корабни платформи разположени извън пунктовете за постоянна дислокация.“
Проблемът не може да бъде решен чрез промяна в организацията на работа или чрез въвеждане на нови технологични възможности, тъй като същия е свързан с дейността на ВГК.
Противодействието на въоръжените сили срещу безпилотни автономни системи и средства при охрана и отбрана на военни обекти, пунктове за постоянна дислокация, военни формирования, техника и корабни платформи разположени извън пунктовете за постоянна дислокация, не може да бъде решен чрез промяна в организацията на работа или чрез въвеждане на нови технологични възможности, тъй като проблема е съотносим към процедури и дейности, регламентирани в законодателството.
Действащата нормативна рамка не позволява решаване на проблема, тъй като съгласно чл. 10, ал. 2 от Закона за нормативните актове обществени отношения, които спадат към област, за която има издаден нормативен акт, се уреждат с неговото допълнение или изменение.

	1.3. Посочете защо действащата нормативна рамка не позволява решаване на проблема/проблемите.
Проблем 1: „Нерагламентиран статус на курсантите и колежаните“.
Нормите на чл. 93 и чл. 98, ал. 3 от ЗОВСРБ се нуждаят от прецизиране, тъй като в действащите разпоредби не е предвидено обучение на войници (матроси) и български граждани за придобиване IV степен на професионална квалификация от професионално направление „Военно дело и отбрана“, което от своя страна изисква и регламентиране на нова категория обучаеми „колежани“ в професионалните колежи към висшите военни училища.
Процедурите по валидиране на професионални знания, умения и компетентности ще се провеждат в съответствие с наредбата по чл. 40, ал. 11 от Закона за професионалното образование и обучение, но следва министърът на отбраната със своя заповед да създаде организация за провеждането им, поради невъзможността в пълен обем да се изпълнят дейностите по наредбата по чл. 40, ал. 11 от Закона за професионалното образование и обучение. Ето защо е необходимо създаването на изрична законова разпоредба, с която да се предвиди тази възможност. По този начин ще се създаде нужната организация, чрез отчитане спецификите на военната служба, за провеждане на процедура по валидиране в професионалните колежи на военнослужещите със сержантски/старшински звания, преминали обучение в учебните центрове.
Нормата на чл. 95, ал. 4 се нуждае от допълнение с оглед създаване на възможност за издаване на наредба на министъра на отбраната (съгласувана с министъра на образованието и науката), чрез която да бъдат регламентирани държавните образователни стандарти, по които се провежда обучението в професионалните колежи към висшите военни училища. Допълнението на чл. 95, ал. 8 ще доведе до правно основание за издаване на заповед на министъра на отбраната, с която да се регламентира процедурата по валидиране.
Разпоредбата на чл. 239, ал.1 от ЗОВСРБ се нуждае от прецизиране, с оглед регламениране на законова възможност началната и специалната военна подготовка на войниците (матросите) и на резервистите да се провежда в професионалните колежи към висшите военни училища. С редакцията на чл. 239, ал.2 ще се предвиди войниците (матросите) да се обучават в професионланите колежи за първо сержантско /старшинско звание като по този начин се ограничава възможността за новопроизвеждане на сержанти /старшини/ с квалификация от учебен център за спазване на държавните образователни изисквания за завършена четвърта степен на професионална квалификация от Професионален сержантски (старшински) колеж за професията „сержант /старшина/“.
Нормата на чл. 135, ал. 2 от ЗОВСРБ се нуждае от прецизиране с оглед на регламентиране на възможност за издаване на  наредба на министъра на отбраната, чрез която да се определи статуса на курсантите като съвкупност от техните права и задължения, както и на новата категорията обучаеми  - „колежани“ по чл. 98, ал. 3а от ЗОВСРБ.
Въведеното изискване за издаване наредба на министъра на отбраната по чл. 135, ал. 2 от ЗОВСРБ изисква прецизиране на чл. 98, ал. 6 от ЗОВСРБ, предвид факта, че правата и задълженията на курсантите и колежаните ще бъдат само в горепосочената наредба.
Разпоредбата на чл. 98, ал. 4 от ЗОВСРБ се нуждае от прецизиране с цел създаване на възможност, обучението на категорията „колежани“ да бъде за сметка на Министерството на отбраната.
Нормата на чл. 99, ал. 1 и 2 от ЗОВСРБ се нуждае от прецизиране предвид факта, че всички права и задължения на курсантите и колежаните, в т.ч. и отстраняването от обучение ще бъдат разписани в наредбата по чл. 135, ал. 2 от ЗОВСРБ. Същевременно е необходимо да бъде създадена възможност условията и реда не само за отстраняване, а и за отписване на обучаемите от военните академии и висшите военни училища и професионалните колежи  да се извършва при изрично посочена регламентация в правилниците за устройството и дейността на висшите военни училища и в горепосочената наредба, при съобразяване с  разпоредбата на чл. 67 от ЗВО, съгласно която статус на студент, се загубва при отписване и отстраняване за определен период. 
Чл. 142 от ЗОВСРБ се допълва и се прецизира, като на курсантите и колежаните допълнително със средства от бюджета на Министерството на отбраната, доколкото те не се осигуряват по друг ред, определен със закон им се осигурява пътуване при отиване и връщане от ваканция на територията на страната веднъж в годината, при условия и по ред, определени с наредбата на министъра на отбраната по чл. 135, ал. 2 от ЗОВСРБ, както и ваканция и домашен отпуск за всяка учебна година, в размер, при условия и по ред, определени с този акт на министъра на отбраната. Също така, се регламентира задължението за осигуряване на храна и ободряващи напитки да се  изплаща само при  изпълнение на задачи, свързани с учебния процес и подготовката им за изпълнение на военна служба като професия, извън постоянното им място за обучение.
Нормата на чл. 138, ал. 2 от ЗОВСРБ се нуждае от прецизиране с оглед на факта, че Висшето военноморско училище „Никола Йонков Вапцаров“ не провежда обучение само за нуждите на Военноморските сили, поради което е нужно от съществуващата разпоредба думата „ВМС“ да отпадне.
С въвеждането на категорията „колежани“ по чл. 98, ал. 3а от ЗОВСРБ, е необходимо да се създаде нова разпоредба – чл. 138, ал. 3 от ЗОВСРБ, чрез която да се регламентират званията на колежаните. Същевременно е необходимо и конкретизиране на условията и реда за постепенното повишаване в звания на курсантите и колежаните в чл. 142, ал. 4 от ЗОВСРБ.
Нормата на чл. 94, ал. 2, изр. трето от ЗОВСРБ се нуждае от прецизиране, тъй като в действащата разпоредба е регламентирано само обучение за нуждите на Министерството на вътрешните работи да се извършва при условия и по ред, определени със съвместна инструкция на министъра на отбраната и министъра на вътрешните работи. По този ред не могат да се обучават кадри за нуждите на други министерства и ведомства във висшите военни училища. 
Разпоредбите на чл. 142, ал. 2 от ЗОВСРБ и чл. 172, ал. 2 от ЗМВР се нуждаят от прецизиране, за да се предвиди изрично, че курсантите, обучавани за нуждите на други министерства и ведомства, сключват договори с министъра на отбраната и ръководителя на съответното министерство или ведомство, или с оправомощени от тях лица, в срока на които се включва срокът на обучението. В допълнение, разпоредбата на чл. 142 от ЗОВСРБ не позволява обучение на кадри за нуждите на други министерства и ведомства освен за МВР.
Същевременно с регламентирането на категорията обучаеми „колежани“ по чл. 98, ал. 3а от ЗОВСРБ е необходимо да бъдат конкретизирани техните права и задължения, аналогично на курсантите по чл. 142 от ЗОВСРБ.
Нормите на чл. 190 и чл. 191 от ЗОВСРБ се нуждаят от допълнение, тъй като  действащата уредба е насочена само към военнослужещите, които имат право да носят и да използват служебно оръжие по ред, определен с уставите на въоръжените сили. 
Разпоредбите не обхващат категорията – курсанти и колежани, които са военнослужещи с особен статус, но в хода на подготовката им за изпълнение на военната служба като професия е необходимо да използват служебно оръжие, което изисква създаване на нужната законова регламентация.  
Нормата на чл. 226з от ЗОВСРБ се нуждае от прецизиране, тъй като действащата разпоредба е насочена само към военнослужещите от Министерството на отбраната, от структурите на пряко подчинение на министъра на отбраната и от Българската армия, курсантите, обучаващи се за нуждите на Министерството на отбраната, както и пенсионираните военнослужещи, ветераните от войните, военноинвалидите, военнопострадалите и българските граждани, участвали в мисии и операции на въоръжените сили на Република България извън територията на страната, изпаднали в тежко материално положение, които могат да бъдат подпомагани с парични средства при условия и по ред, определени с наредба на министъра на отбраната. Предвид факта, че колежаните са със аналогичен статус като курсантите следва и те да бъдат включени сред правоимащите по чл. 226з от закона лица.
Съгласно чл. 233 от ЗОВСРБ на военнослужещите се изплаща еднократно парично обезщетение при средна и тежка телесна повреда, а при настъпила смърт по повод изпълнение на служебните задължения да се изплаща обезщетение на съпругата (съпруга), децата и родителите. Сред правоимащите лица, на които се изплащат обезщетения следва да се включат курсантите и колежаните, доколкото същите ще имат право да носят служебно оръжие при изрично посочени от законодателя хипотези и възможността да получат средна или тежка телесна повреда или смърт което от своя страна изисква законова регламентация за обезщетение при настъпило събитие (средна и тежка телесна повреда, или смърт).
Нормата на чл. 40, ал. 3, т. 2 от Закона за здравното осигуряване се нуждае от прецизиране, тъй като в действащата разпоредба е предвидено здравно осигуряване само за студентите - редовно обучение във висши училища до навършване на 26-годишна възраст, и докторантите на редовно обучение по държавна поръчка.
Разпоредбата не обхваща категорията обучаеми – курсанти и колежани над 26 годишна възраст. Регламентирането на здравното осигуряване за периода на обучение на курсантите и колежаните се явява от ключово значение и е пряко свързано с набелязаните мерки за намаляване на некомплекта от кадри. 
Нормите на чл. 116 и чл. 119 от ЗОВСРБ се нуждаят от допълнение, тъй като в действащите разпоредби са насочени само към военнослужещите, курсантите и  резервистите.
Разпоредбите не обхващат категорията обучаеми „колежани“ по чл. 98, ал. 3а от ЗОВСРБ.
Разпоредбата на чл. 260а от ЗОВСРБ се нуждае от изменение и допълнение, тъй като действащата разпоредба е насочена само към курсантите, и не обхваща новата категория обучаеми „колежани“ по чл. 98, ал. 3а от ЗОВСРБ. Предвидената промяна, правата и задълженията на курсантите и колежаните да бъдат в наредбата  по чл. 135, ал. 2 от ЗОВСРБ, налага нормата на чл. 98, ал. 6 от ЗОВСРБ да бъде прецизирана.
Нормите на чл. 260а, ал. 1 от ЗОВСРБ и чл. 174, ал. 2 на ЗМВР се нуждаят от прецизиране, като изрично се очертаят хипотезите, при които, в случай че курсантите не изпълнят договора за обучение, същите ще възстановяват разходите за издръжка и обучение за периода, в който са били обучавани, пропорционално на Министерството на отбраната и съответно на Министерство на вътрешните работи или на друго министерство или ведомство.
Разпоредбата на чл. 328, ал. 1, т. 1 от ЗОВСРБ се нуждае от прецизиране с оглед на факта, че липсва правна норма, която да регламентира възможност за водене на електронен регистър, служебни дела и азбучни служебни карти на курсантите и колежаните. 
Проблем 2 „Липса на регламентация и необходимост от прецизиране и актуализиране на разпоредби, съотносими към военнослужещите и цивилните служители в Министерството на отбраната, структурите на пряко подчинение на министъра на отбраната и БА“.
Нормите на чл. 204 и чл. 234 от ЗОВСРБ се нуждаят от допълнение, с което изрично да се регламентира, че при увеличение на възнаграждението на военнослужещи от определена дата по силата на даден нормативен акт и ако посоченото възнаграждение не е включено в брутното възнаграждение, същото следва да се преизчисли с цел осигуряване на възможност за доплащане на разликата.
Разпоредбите на чл. 215 и чл. 216 от ЗОВСРБ се нуждаят от прецизиране, с оглед синхронизиране на текстовете им с въведената промяна в чл. 212, ал. 1 на Закона, с която е изменен начина на определяне на основното месечно възнаграждение на военнослужещите – от възнаграждение за притежавано военно звание към двукомпонентно възнаграждение - в съответствие със заеманата длъжност и за присвоеното им военно звание. Предлагат се редакции на разпоредбите относно заместване на военнослужещ (чл. 215) и изпълняващ задълженията на вакантна длъжност (чл. 216), като се предвижда тези възможности да се прилагат само към основна командна или материално отговорна длъжност, като същите се дефинират в Допълнителните разпоредби на закона. Респективно само тогава ще се заплаща допълнително възнаграждение за заместване на отсъстващ военнослужещ или за изпълняващ задълженията на вакантна длъжност.
Нормата на чл. 227 от ЗОВСРБ се нуждае от прецизиране като се разширят хипотезите, при които обезщетенията, предвидени в ал. 1 и 5 от тази норма не следва да се изплащат, поради „виновно“ или недобросъвестно поведение от страна на военнослужещите, а именно - в случаите на несъвместимост с изпълнение на военната служба и поради установяване на конфликт на интереси по Закона за противодействие корупцията, с влязъл в сила акт. Също така, рестрикции за изплащане на обезщетението се въвеждат при предсрочно прекратяване на договора за военна служба на основание чл. 163 (с 3-месечно предизвестие от военнослужещия, което може да заплати) преди изтичането на първоначалния срок на военната служба по чл. 142, ал. 5 (10 години за офицерите), чл. 143, ал. 1 (офицери стипендианти – 10 г.) и чл. 144, ал. 3 (при конкурс – 10 г. за офицери, 5 г. за офицерски кандидати и сержанти /старшини/ и 3 години за войници /матроси/) и при отказ на военнослужещия да подаде документи за проучване при условията и по реда на Закона за защита на класифицираната преди изтичането на първоначалния срок на военната служба по чл. 142, ал. 5, чл. 143, ал. 1 и чл. 144, ал. 3.
За пълнота на уредбата относно формирането на основната месечна заплата и допълнителните възнаграждения на всички цивилни служители по смисъла на ЗОВСРБ, в т.ч. и органите на изпълнителната власт по чл. 19, ал. 4 от ЗА /ръководителите на НВИМ, ИА“ВКВПД“ и Информационния център на МО/ следва да се прецизират и разпоредбите на чл. 295, 296 и 297, ал. 1 от ЗОВСРБ. Ще се даде и възможност в рамките на бюджета за следващата година за увеличение на брутното възнаграждение на най-ниско пратената категория цивилни служители по трудово правоотношетние в БА и СППМО.
Нормата на чл. 144, ал. 4 от ЗОВСРБ налага ограничения, които не позволяват да бъде използван пълния капацитет за продължителността на военната служба от войнишкия /матроския/ състав, а отмяната ѝ ще осигури възможност, военнослужещите заемащи войнишки /матроски/ длъжности да служат до пределна възраст.
В разпоредбата на чл. 141, ал.1, т.5 законово е установено изискването срещу кандидатите за приемане на военна служба да не е образувано наказателно производство за умишлено престъпление от общ характер, без категорично да е установена на този етап от наказателното производство тяхната вина за   извършването на престъпното деяние. Отговорността за доказване на горното е и на самия кандидат, а не се установява служебно. 
Разпоредбата на чл. 205а от ЗОВСРБ се нуждае от прецизиране с оглед на създаване на възможност съпругът/съпругата-военнослужещ на командирован служител на длъжност в задгранично представителство, международна организация или друга международна инициатива извън територията на страната да имат право на неплатен отпуск по време на командировка на служителя.
С регламентирането на нови разпоредби в чл. 205б и чл. 290в от ЗОВСРБ, ще се осигури възможност придружаващия командирования служител в станата по местоназначение съпруг/съпруга да ползва неплатен отпуск, при условия че е  работещ в държавната или общинска администрация, в организация на бюджетна издръжка или в търговски дружества с над 50 на сто държавно или общинско участие, както и в търговски дружества със златна акция на държавата. Създава се и правна рамка за признаването на времето на ползване на неплатен отпуск от горепосочените съпруг/съпруга за трудов или служебен стаж.
Действащата норма на чл. 4, ал. 7 от Кодекса за социално осигуряване урежда възможността съпругът/съпругата на дългосрочно командирован служител в дипломатическа служба за времето, през което е пребивавал в чужбина по време на задграничния му мандат, да се осигурява по свое желание и за своя сметка. Такава възможност не е предвидена по отношение съпруг/съпруга на командирован по реда на Закона за отбраната и въоръжените сили на Република България служител на длъжност в международна организация или в друга международна инициатива извън страната.
Прецизирането на  нормата на чл. 4, ал. 7 от Кодекса за социално осигуряване, ще създаде правна рамка за регламентиране на правото на неработещите съпрузи на командированите служители на Министерството на отбраната на длъжности в международни организации или в други международни инициативи да се самоосигуряват и ще улесни значително комплектуването на посочените длъжностите в международни организации или в други международни инициативи.
Разпоредбата на чл. 160, ал. 2 от ЗОВСРБ се нуждае от прецизиране, тъй като действащата е насочена само към хабилитираните военнослужещи с военно звание „полковник/капитан I ранг“ и не е съотносима към хабилитираните военнослужещи с военно звание „подполковник/капитан II ранг“ и по-ниско. 
Разпоредбите на чл. 188а и чл. 285а от ЗОВСРБ, касаещи лицата, заемащи публични длъжности (които до настоящия момент са били определени в него като „висши публични длъжности“) се нуждаят от прецизиране с оглед на синхронизирането им с терминологията в Закона за противодействие на корупцията (обн., ДВ, бр. 84 от 6.10.2023 г., в сила от 6.10.2023 г.).
Нормата на чл. 157, ал. 2 от ЗОВСРБ налага ограничения, свързани с конкретни критерии, като по този начин се намалява възможността за избора им при оценяване на военнослужещите, както намалявяане на възможнсотите за оценка на степента на  постигането на определените в Програмата за развитие на отбранителните способности на въоръжените сили на Република България до 2032 г., както и в заложените цели в Плана за развитие на въоръжените сили на Република България до 2026 г. Отмяната на посочената норма ще осигури възможност, военнослужещите да бъдат оценявани съгласно необходимите критерии.
          В чл. 156 се определя ред за преназначаване на военнослужещите при организационно-щатни промени (ОЩП). При ОЩП в интерес на службата военнослужещите ще може да се преназначат в съответствие с придобитата от тях квалификация на длъжности в същото или в по-високо длъжностно ниво без тяхно съгласие, като заповедите за преназначаване ще могат да се обжалват при условията и по реда на АПК, но подлежат на предварително изпълнение.
Създава се нов чл. 169а, с който изрично се предвижда, че договорът за военна служба няма да може да се прекрати едностранно от военнослужещия или по взаимно съгласие на страните при образувано дисциплинарно производство и назначена служебна проверка, с цел избягване на дисциплинарна отговорност и последиците от дисциплинарното уволнение. 
           Отменя се параграф § 7 ПЗР към Закона за изменение и допълнение на Закона за  отбраната и въоръжените сили на Република България (ДВ, бр. 38 от 2020 г., в сила от 24.04.2020 г.), чрез който пределната възраст за военна служба на военнослужещите, които към датата на влизането в сила на този закон са упражнили правото си на пенсия за осигурителен стаж и възраст при условията на Кодекса за социално осигуряване, в интерес на службата може да бъде удължена до три години по решение на министъра на отбраната след мотивирано предложение по команден ред. Отмяната на посочената норма ще осигури еднакви възможности за военна служба на всички военнослужещи.
В чл. 198 и нови чл. 198а, 198б и 198в се прецизира уредбата относно условията за ползване и отлагане на платения годишен отпуск от военнослужещите, като част от същата, която е регламентирана в ППЗОВСРБ се разписва в закона. Въвежда се давностен срок за използване на платения годишен отпуск от военнослужещите от 3 години, аналогично на уредбата по ЗДСл и КТ, като с оглед спецификата на военната служба се предвижда по дълъг срок за ползването му /вместо 2 – 3 години/. 
Когато платеният годишен отпуск е отложен през календарната година, за която се отнася и военнослужещият не е имал възможност да го ползва изцяло или отчасти поради участие в операции и мисии, военни учения, обучение, ползване на отпуск за временна неработоспособност, за бременност, раждане и осиновяване на дете или за отглеждане на малко дете, както и поради ползване на друг законоустановен отпуск срокът от 3 години започва да тече от края на годината, в която е отпаднала причината за неползването му.
В чл. 202, ал.1, т. 2 се прецизира реда за ползването на допълнителен отпуск за кръводаряване – в деня на кръводаряването и два календарни дни непосредствено след него. 
В чл. 208 изрично се предвижда, че реда за разрешаване и ползване на отпуските, за тяхното отлагане и прекъсване ще се определи с Правилника за прилагане на ЗВОСРБ.
С промени в Раздел IV Задължение за служебно време и задължение за разположение чрез промени в чл. 194, 195, 196, 210 и нов чл. 196а:
- отпада задължението за компенсиране на удълженото служебно време на военнослужещия над 8-ия до 12-ия час. 
- въвежда се компенсиране с намалено служебно време непосрествено след положеното дежурство с 8 часа, когато дежурството обхваща повече от 12 часа в делничен ден и с 16 часа, когато дежурството обхваща повече от 12 часа в почивен или празничен ден;
- регламентира се срок за компенсиране с намалено служебно време на дежурствата да се извършва до два месеца след края на календарния месец, в който е положено дежурството, само по изключение поради обоснована необходимост или неотложни служебни причини, като след изтичането на този срок правото на ползването му се погасява по давност;   
- за натрупаните компенсации за последните не повече от 2 месеца ще се изплаща обезщетение само при прекратяване на договора за военна служба;  
- установява се, че редът за разпределяне на служебното време, за неговото отчитане и компенсиране с намалено служебно време, в т.ч. и при носенето на дежурства с продължителност, която надвишава 24 часа и за изплащане на обезщетение, ще се определя с акт на министъра на отбраната.
За съответствието с Директива 2003/88/ЕО на Европейския парламент и на Съвета от 4 ноември 2003 година, относно някои аспекти на организацията на работното време е изготвена справка за съответствие, като са спазени изискванията за непрекъсната междудневна почивка от 12 часа и непрекъсаната междуседмична почивка от 36 часа.  
Нормата на чл. 50а от ЗМВР се нуждае от допълнение, с което да се създаде правна рамка за регламентиране на отношенията, свързани с обучението на служители от Служба „Военна полиция“, осъществяващи експертно-криминалистична дейност, в Националния институт по криминалистика, както и обучението на служители и от други министерства и ведомства.
Прецизира се и определението за „Тежко материално положение“ в §1,  т. 2 от Допълнителните разпоредби на ЗОВСРБ, като се обвърза с реален икономически показател – линията на бедност, която се определя с акт на Министерския съвет.
[bookmark: to_paragraph_id6724277]В съответствие с чл. 2, ал. 1 от ЗДСл и за яснота при прилагането разпоредбата на § 7 от ПЗР на ЗОВСРБ следва да се прецизира като се регламентира изрично, че статусът на цивилните служители по служебно правоотношение в НВИМ се урежда със ЗОВСРБ и Закона за държавния служител, а на цивилните служители по трудово правоотношение – с чл. 107а от Кодекса на труда и със ЗОВСРБ. Уредба в този смисъл не е изключение в нормотворчеството, доколкото сходна регламентация е предвидена в § 2, ал. 1 от ПЗР на Закона за военното разузнаване, както и в § 5 от ПЗР на Наредбата за прилагане на Класификатора на длъжностите в администрацията. 

Проблем 3: „Липса на регламентация и синхронизиране на терминологията по отношение изпълнението на задачите на въоръжените сили, държавния военновременен план, привеждането на останалите военновременни планове,  стратегическите планове, които са свързани с взаимодействието и произтичащите ангажименти от съюзните планове за възпиране и отбрана, плановете за операции на въоръжените сили и проекти за инвестиционни разходи за придобиване на отбранителни продукти“.
В чл. 6, 19, 20, 22, 27, 43, 53, 54, 56, 85, 108, 109, 112, 122 и ДР от ЗОВСРБ се прецизира терминологията по отношение изпълнението на държавния военновременен план, привеждането на останалите военновременни планове,  стратегическите планове, които са свързани с взаимодействието и произтичащите ангажименти от съюзните планове за възпиране и отбрана и плановете за операции на въоръжените сили.
В чл. 16, 22, 26 и 27 от ЗОВСРБ се прецизира терминологията в процеса на „придобиването на системи въоръжения (нови, втора употреба, др.), техника и инфраструктура, и модернизацията и удължаването на срока за експлоатация на съществуващите такива с „придобиването на отбранителни продукти“.
Разпоредбата на § 1, т. 1в от Допълнителните разпоредби на ЗОВСРБ се нуждае от прецизиране предвид обстоятелствата, че в посочената уредба ДАТО не фигурира в „Силите от системата за национална сигурност на Република България” и респективно не попада в състава на въоръжените сили във военно време по смисъла на чл. 50, ал. 2 от ЗОВСРБ.
Проблемът не би могъл да бъде решен чрез промяна в организацията на работа или чрез въвеждане на нови технологични възможности, нито чрез промяна в подзаконов нормативен акт или във вътрешноведомствени актове на председателя на ДАТО, доколкото засегнатите обществени отношения следва да бъдат законово регламентирани.
Проблем 4: „Липса на правни норми относно определяне дейността на Върховното главно командване и разрешаване използването на оръжие и/или технически средства от въоръжените сили срещу безпилотни автономни системи и средства при охрана и отбрана на военни обекти, пунктове за постоянна дислокация, военни формирования, техника и корабни платформи разположени извън пунктовете за постоянна дислокация.“
С промяна в разпоредбите на чл. 22, 27 и 114 от ЗОВСРБ се въвежда задължението за изготвяне на процедури за дейността на ВГК от министъра на отбраната, който чрез Министерския съвет ги предлага за утвърждаване от президента на републиката.
Към настоящия момент няма нормативна регулация, която да определя организацията на дейността на ВГК след неговото формиране, както и разпределение на основните функции и задачи между длъжностните лица в щаба на ВГК, който следва да се създаде по смисъла на чл. 114, ал. 4 от ЗОВСРБ.  
В чл. 28 от ЗОВСРБ се въвеждат правила за използване на оръжие срещу безпилотни летателни (плавателни) средства в случаите на нарушаване от безпилотно летателно средство на обозначените зони за сигурност над военни обекти и над войскови райони, както и над военни формирования и военни плавателни средства, разположени извън войсковите райони, където експлоатацията на безпилотни летателни средства е забранена или ограничена (в случаите на нарушаване от безпилотно плавателно средство на границите  на забранени с навигационно известие до мореплавателите зони и пунктовете за базиране на военни плавателни средства).
В чл. 56 се определя нова задача към въоръжените сили за откриване и неутрализиране на безпилотни системи при защита на военни обекти и войскови райони, както и на военни формирования, техника и военни плавателни средства, разположени извън войсковите райони.
С ПЗР на ЗИД ще се промени и чл. 301, ал. 3 от Закона за електронните съобщения, като на въоръжените сили се дава право да блокират с технически средства ползването на електронни съобщителни услуги при откриване и неутрализиране на безпилотни системи, при защита на военни обекти и войскови райони, както и на военни формирования, техника и военни плавателни средства, разположени извън войсковите райони.

	1.4. Посочете задължителните действия, произтичащи от нормативни актове от по-висока степен или актове от правото на ЕС.
За съответствието на Проблем № 2 с Директива 2003/88/ЕО на Европейския парламент и на Съвета от 4 ноември 2003 година, относно някои аспекти на организацията на работното време е изготвена справка за съответствие.  
За останалите проблеми не са налице задължителни действия, произтичащи от нормативни актове от по-висока степен или актове от правото на ЕС.
           С решаването на част от Проблем № 2 се изпълнява мярка № 169 и част от мярка № 174 от Плана за намаляване на административната тежест, приет с Решение № 233 на МС от 29.03.2024 г.


	1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Не са извършвани последващи оценки на нормативния акт. Предложените изменения са в резултат на извършени анализи от работни групи, назначени със заповеди на министъра на отбраната.

	2. Цели (обща, конкретни и оперативни): 
ОБЩА ЦЕЛ:
Общата цел на предлагания Закон за изменение и допълнение на Закона за отбраната и въоръжените сили на Република България е насочена към подобряване на ефективността на системата за отбрана и системата за национална сигурност.
КОНКРЕТНИ ЦЕЛИ:
1. Регламентиране на статуса на курсантите и колежаните, както и техните права и задължения.
2. Регламентиране, прецизиране и актуализиране на разпоредби, съотносими към военнослужещите и цивилните служители в Министерството на отбраната, структурите на пряко подчинение на министъра на отбраната и БА.
3. Регламентиране, синхронизиране и актуализиране на разпоредби по отношение изпълнението на задачите на въоръжените сили, държавния военновременен план, привеждането на останалите военновременни планове,  стратегическите планове, които са свързани с взаимодействието и произтичащите ангажименти от съюзните планове за възпиране и отбрана, плановете за операции на въоръжените сили и проекти за инвестиционни разходи за придобиване на отбранителни продукти основа.
4. Регламентиране изготвяне на правила за дейността на Върховното главно командване, установяване на правна норма и разрешаване използването на оръжие и/или технически средства от въоръжените сили срещу безпилотни автономни системи и средства при охрана и отбрана на военни обекти, пунктове за постоянна дислокация, военни формирования, техника и корабни платформи разположени извън пунктовете за постоянна дислокация.
ОПЕРАТИВНИ ЦЕЛИ:
Цел № 1. Регламентиране на възможност за обучение на войници (матроси) и български граждани за придобиване на IV степен на професионална квалификация;
Цел № 2. Регламентиране на категориите обучаеми в професионалните колежи;
Цел № 3. Привеждане на професионалното обучение и подготовка на сержантския (старшинския) състав в съответствие с държавните образователни стандарти и с изискванията за притежаване на IV степен на професионална квалификация, в съответствие със Закона за професионалното образование и обучение;
Цел № 4. Регламентиране на възможност началната и специалната военна подготовка на войниците (матросите) и на резервистите да се провежда в професионалните сержантски (старшински) колежи към висшите военни училища.
Цел № 5. Регламентиране на възможност за издаване на акт на министъра, с който да се конкретизират правата и задълженията на курсантите и колежаните, като военнослужещи с обособен статус, както и реда за отстраняване и отписване от висшите военни училища в съответствие със Закона за висшето образование.
Цел № 6. Прецизиране званията на курсантите, обучавани във висшите военни училища и колежаните от професионалните сержантски(старшински) колежи;
Цел № 7. Разширяване на възможността, кадри от министерства и ведомства да се обучават във висшите военни училища на реципрочна основа;
Цел № 8. Прецизиране на правната уредба, свързана с обучението на курсанти и колежани във ВВУ за нуждите на МО и други министерства и ведомства;
Цел № 9. Въвеждане на законова регламентация за носене и използване на служебно оръжие от курсантите и колежаните при подготовката им за изпълнение на военна служба като професия;
Цел № 10. Регламентиране на възможност на изплащане на парични средства при изпадане в тежко материално положение на курсанти или колежани;
Цел № 11. Регламентиране на възможност при настъпило събитие (средна и тежка телесна повреда, или смърт) с курсантите по повод подготовката им за изпълнение на военната служба да получат обезщетения (или техните роднини);
Цел № 12. Регламентиране осигуряването на здравноосигурителните вноски на курсантите и колежаните за периода на обучението им;
Цел № 13. Регламентиране на началото на военновременната служба на колежаните;
Цел № 14. Регламентиране на възможност за спиране на договорите за обучение на колежаните при военновременната им служба;
Цел № 15. Регламентиране на реда за възстановяване на разходите за обучение от курсантите и колежаните, при отстраняване от обучение или напускане по собствено желание, както и регламентиране на възможност за повторен прием“;
Цел № 16. Регламентиране на пропорционално възстановяване на разходите за обучение на Министерството на отбраната и на съответното министерство или ведомство, от курсантите и колежаните, отстранени от обучение или напуснали по собствено желание;
Цел № 17. Регламентиране на възможност за водене на електронен регистър на курсантите и колежаните;
Цел № 18. Създаване на възможност служители от Служба „Военна полиция“, осъществяващи експертно-криминалистична дейност, както и служители на други министерства и ведомства, да бъдат обучавани в Националния институт по криминалистика;
Цел № 19. Регламентиране на възможност, войниците (матросите) да сключват договор за военна служба до пределна възраст за военна служба;
Цел № 20. Създаване на по-благоприятни условия за кандидатите за приемане на военна служба чрез въвеждане на изискването да не са привлечени като обвиняеми или да не са подсъдими за умишлено престъпление от общ характер, което ще се установява служебно.
Цел № 21. Регламентиране на процедурата по определяне на брутно месечно възнаграждение на военнослужещите по чл. 204 и чл. 234, в случай на увеличаване възнагражденията с нормативен акт.
Цел № 22. Конкретизиране на размера на допълнителното възнаграждение на военнослужещия при заместване на отсъстващ повече от 30 работни дни военнослужещ и/или временно изпълнение на задълженията на вакантна длъжност.
Цел № 23. Въвеждане на рестрикции към получаваното обезщетение от военнослужещи при нарочно виновно неизпълнение на разпоредбите на чл. 188 и Закона за противодействие на корупцията.  
Цел № 24. Уеднаквяване на условията за цивилните служители - правоимащ състав, получаващ допълнително възнаграждение за работа в Министерството на отбраната, структурите на пряко подчинение на министъра на отбраната и Българската армия.
Цел № 25. Създаване на идентичен с другите закони начин за определяне на допълнително възнаграждение за прослужено време и професионален опит за цивилните служители по трудово правоотношение по ЗОВСРБ в процент върху основната месечна заплата и възможност за синхронизиране на възнагражденията между цивилни и военнослужещи, изпълняващи сходни задачи.  
Цел № 26. Регламентиране на уредба съпруг/съпруга – военнослужещ, както и съпруг/съпруга, когато работи в държавната или общинска администрация, в организация на бюджетна издръжка или в търговски дружества с над 50 на сто държавно или общинско участие, както и в търговски дружества със златна акция на държавата, на командирован служител на длъжност в международна организация или в друга международна инициатива, когато пребивава с него в страната по местоназначение да запази своето правоотношение;
Цел № 27. Регламентиране на право за самоосигуряване на неработещ съпруг/съпруга на командирован служител на Министерството на отбраната, командирован на длъжност в международна организация или в друга международна инициатива, когато пребивава с него в страната по местоназначение;
Цел № 28. Регламентиране на възможност всички хабилитирани военнослужещи офицери да се възползват от заложената пределната възраст за „доцент“ и „професор;
Цел № 29. Синхронизиране на термина „публична длъжност“ за военнослужещи и цивилни служители.
Цел № 30. Създаване на ясна и безспорна уредба отсносно статуса на цивилните служители в НВИМ.
Цел № 31. Регламентиране на възможност, свързана с разширяване на обхвата на критериите за атестиране на военнослужещите в Министерството на отбраната.
Цел № 32. Защита на интересите на службата при извършване на организационно-щатни промени, дисциплинарно производство, служебна проверка и достигане на пределна възраст за военна служба.  
Цел № 33. Синхронизиране на ползването на отпуските, задълженията за служебно време и задълженията за разположение на военнослужещите в съответствие с европейското право.
Цел № 34. Еднакво, прозрачно и обосновано прилагане на социални и административни мерки спрямо лица, които не могат да покриват основните си жизнени потребности, обвързано с реален икономически показател – линията на бедност.
Цел № 35. Регламентиране и синхронизиране на терминологията по отношение изпълнението на държавния военновременен план, привеждането на останалите военновременни планове,  стратегическите планове, които са свързани с взаимодействието и произтичащите ангажименти от съюзните планове за възпиране и отбрана, плановете за операции на въоръжените сили и проекти за инвестиционни разходи за придобиване на отбранителни продукти.
Цел № 36. Включване на Държавна агенция „Технически операции” в състава на въоръжените сили във военно време по чл. 50, ал. 2 от ЗОВСРБ, като част от структури от другите сили от системата за национална сигурност на Република България”.
Цел № 37. Създаване на правна норма, която да регулира дейността на Върховното главно командване чрез процедури утвърдени от президента на републиката. 
Цел № 38. Регламентиране правото на използване на оръжие срещу безпилотни летателни (плавателни) средства.  

	3. Заинтересовани страни: 
1. По проблем 1: 
1.1. Министерството на отбраната;
1.2. Министерство на образованието и науката;
1.3. Министерство на здравеопазването;
1.4. Министерство на вътрешните работи;
1.5. Военномедицинска академия;
1.6. Обучаемите в професионалните сержантски (старшински) колежи към висшите военни училища – 392 кадети;
1.7. Кандидатите за обучение в професионалните сержантски (старшински) колежи към висшите военни училища (войници (матроси) и български граждани) за придобиване IV степен на професионална квалификация „специалисти по здравни грижи“ от професионално направление „Военно дело и отбрана“ – с планиран прием по 10 обучаеми „колежани“ на учебна година, след приемане на предложените промени.
1.8. Военнослужещи преминали обучение в учебни центрове в страната по реда на чл. 239, ал. 2 от ЗОВСРБ – 6100 военнослужещи с военно звание от „младши сержант“ до „старшина“.

2. По проблем 2: 
2.1. Министерство на отбраната;
2.2. Министерство на вътрешните работи;
2.3. Кандидатите за военнослужещи;
2.4. Военнослужещи и цивилни служители от Министерство на отбраната, структурите на пряко подчинение на министъра на отбраната и Българската армия.
2.5. Пенсионирани военнослужещи, ветерани от войните, военноинвалиди, военнопострадали и български граждани, участвали в мисии и операции на въоръжените сили на Република България извън територията на страната, изпаднали в тежко материално положение;
2.6. Структури от държавната или общинска администрация, организации на бюджетна издръжка, търговски дружества с над 50 на сто държавно или общинско участие и в търговски дружества със златна акция на държавата.

3. По проблем 3:
3.1. Министерски съвет
3.2. Президенство на Република България
3.3. Министерство на отбраната;
3.4. Въоръжени сили;
3.5. Сили от системата за национална сигурност;
3.6. Държавна агенция „Технически операции”.
4. По проблем 4:
4.1. Министерски съвет
4.2. Президенство на Република България
4.3. Министерство на отбраната;
4.4. Въоръжени сили;
4.5. Сили от системата за национална сигурност.

	4. Варианти на действие. Анализ на въздействията:

	4.1. По проблем 1: „Нерагламентиран статус на курсантите и колежаните“.

	Вариант 1 „Без действие“:
Описание: Не се приема Закон за изменение и допълнение на ЗОВСРБ.
Положителни (икономически/социални/ екологични) въздействия: При този вариант няма да настъпят положителни въздействия за идентифицираните заинтересовани страни, поради невъзможност да се реализират планираните цели.
Отрицателни (икономически/социални/ екологични) въздействия:
Няма да бъдат регламентирани:
- възможност за обучение на войници (матроси) и български граждани при придобиване на IV степен на професионална квалификация;
- категориите обучаеми в професионалните колежи;
- правата и задълженията на курсантите и колежаните, като военнослужещи с обособен статус.
По този начин няма да бъдат създадени и предпоставки за намаляване на нарастващия некомплект на военнослужещи офицери във всчики специализации  и сержанти, специалисти по здравни грижи. 
Специфични въздействия:
Не са идентифицирани.
Въздействия върху малките и средните предприятия:  
Не засяга малките и средните предприятия.
Административна тежест: 
Не се променя.
4.1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
4.1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „ Пълно действие “:
Описание: Приема се Закон за изменение и допълнение на ЗОВСРБ.
Положителни (икономически/социални/ екологични) въздействия: 
Поставените оперативни цели към проблем № 1 ще бъдат реализирани. 
Ще бъде създадена възможност, войници (матроси) и български граждани да се обучават в професионалните сержантски (старшински) колежи на Министерството на отбраната за придобиване IV степен на професионална квалификация от професионално направление „Военно дело и отбрана“.
Ще се създаде правно основание за провеждане на процедура по валидиране на професионални знания, умения и компетентности в професионалните колежи на военнослужещите със сержантски (старшински) звания, преминали обучение в учебните центрове.
Ще бъде създадена възможност, за издаване на наредба на министъра на отбраната (съгласувана с министъра на образованието и науката), чрез която да се регламентират държавните образователни стандарти, по които се провежда обучението в професионалните колежи към висшите военни училища.
Ще бъде регламентирана възможност началната и специалната военна подготовка на войниците (матросите) и на резервистите да се провежда в професионалните сержантски (старшински) колежи към висшите военни училища.
Ще се регламентира статута на курсантите и колежаните, вкл. и тези обучаващи се за други ведомства.
Отрицателни (икономически/социални/ екологични) въздействия:
При този вариант няма да настъпят отрицателни въздействия за идентифицираните заинтересовани страни.
Специфични въздействия:
Не са идентифицирани.
Въздействия върху малките и средните предприятия:  
Не засяга малките и средните предприятия.
Административна тежест: 
Не се променя.

4.1.3. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
4.1.4. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

	4.2. По проблем 2: „Липса на регламентация и необходимост от прецизиране и актуализиране на разпоредби, съотносими към военнослужещите и цивилните служители в Министерството на отбраната, структурите на пряко подчинение на министъра на отбраната и БА“.

	Вариант 1 „Без действие“:
Описание: Не се приема Закон за изменение и допълнение на ЗОВСРБ.
Положителни (икономически/социални/ екологични) въздействия: При този вариант няма да настъпят положителни въздействия за идентифицираните заинтересовани страни, поради невъзможност да се реализират планираните цели.
Отрицателни (икономически/социални/ екологични) въздействия:
Няма да бъдат регламентирани и актуализирани:
- условията и реда за изплащане на възнаграждения и обезщетения на военнослужещите и цивилните служители, в т.ч. ще се запази различния подход при определяне на допълнителното възнаграждение за прослужено време при цивилните служители по ЗОВСРБ и по-ниските им брутни възнаграждения;
- определяне на пределната възраст само за хабилитирани военнослужещи с военно звание „полковник/капитан I ранг“ и необхващането на хабилитираните военнослужещи с военно звание „подполковник/капитан II ранг“ и по-ниско;
- актуализация на термина „публична длъжност“;
- увеличаване на възможностите за атестиране чрез критериите за оценка на изпълнението на задълженията от военнослужещите;
- извършване на организационно-щатни промени, дисциплинарно производство, служебна проверка и достигане на пределна възраст за военна служба;
- ползване и отлагане на платения годишен отпуск от военнослужещите;
- реда за разпределяне на служебното време, за неговото отчитане и компенсиране с намалено служебно време;
- сключване на договори при използване на пълния капацитет за продължителността на военната служба от войнишкия (матроския) състав;
- въвеждане на облекчени изисквания спрямо кандидатите за военна служба в съответствие с тези в МВР, ДАНС и НСО;
- провеждане на обучение на служители, осъществяващи експертно-криминалистична дейност в други министерства и ведомства, в т.ч. в Служба „Военна полиция“. 
-  правото за неплатен отпуск на съпруг/съпруга за придружаване на служител на Министерството на отбраната, командирован на длъжност в международна организация или в друга международна инициатива, когато пребивава с него в страната по местоназначение;
- правото за самоосигуряване на съпруг/съпруга на командирован служител на Министерството на отбраната на длъжност в международна организация или в друга международни инициатива, когато пребивава с него в страната по местоназначение;
- няма да се създаде възможност за навременно идентифициране на нуждаещи се лица и семейства с достъп до материално подпомагане.
Липсата на тези възможности ще доведе до невъзможност за окомплектоване на международните длъжности, преназначаването на военнослужещи при организационно-щатни промени; преждевременно прекратяване на договорите за военна служба на войниците (матросите), неползване на платения годишен отпуск и компенсации от военнослужещите, усъвършенстване на възможностите за атестиране и осигуряване на експертно-криминалистичната дейност.
Специфични въздействия:
Не са идентифицирани.
Въздействия върху малките и средните предприятия:  
Не засяга малките и средните предприятия.
Административна тежест: 
Не засяга малките и средните предприятия.
4.2.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
4.2.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.).
Вариант 2 „ Пълно действие “:
Описание: Приема се Закон за изменение и допълнение на ЗОВСРБ.
Положителни (икономически/социални/ екологични) въздействия: 
Ще се реализират поставените цели. 
Ще се увеличи комплектоваността на международните длъжности. Военнослужещите ще могат да бъдат преназначавани при организационно-щатни промени и ще имат интерес да използват платения си годишен отпуск и компенсации. Войниците (матросите) ще могат да служат до пределна възраст и ще има по-голям кръг от потенциални кандидати за военна служба, което ще окаже благотприятно влияние на некомплекта. Ще се усъвършенства системата за атестиране. Ще се регламентира възможност за осигуряване на обучение в Националния институт по криминалистика на служители от служба „Военна полиция“, което би довело до повишаване на тяхната професионална подготовка и възможност за качествено изпълнение на тази правно регламентирана дейност. Ще се подобри статуса на цивилните служители по трудово правоотношение. Изменената и допълнена дефиниция за тежко материално положение ще отговори на реални житейски ситуации, като еднакво ще бъдат третирани лица в сходно икономическо положение.
Отрицателни (икономически/социални/ екологични) въздействия:
При този вариант няма да настъпят отрицателни въздействия за идентифицираните заинтересовани страни.
Специфични въздействия:
Не са идентифицирани.
Въздействия върху малките и средните предприятия:  
Не засяга малките и средните предприятия.
Административна тежест: 
Не се променя.
4.2.3. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
4.2.4. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.).

	4.3. Проблем 3: „Липса на регламентация и синхронизиране на терминологията по отношение изпълнението на задачите на въоръжените сили, държавния военновременен план, привеждането на останалите военновременни планове,  стратегическите планове, които са свързани с взаимодействието и произтичащите ангажименти от съюзните планове за възпиране и отбрана, плановете за операции на въоръжените сили и проекти за инвестиционни разходи за придобиване на отбранителни продукти”.

	Вариант „Без действие“:
Описание: Не се приема Закон за изменение и допълнение на ЗОВСРБ. 
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни, поради невъзможност да се реализират планираните цели.
Отрицателни (икономически/социални/екологични) въздействия:
В действащите разпоредби на ЗОВСРБ не са регламентирани отговорностите на президента и Министерския съвет във връзка с привеждането, ръководството и въвеждане в изпълнение на държавния военновременен план и на военновременните планове на йерархично подчинените държавни органи.
Ще се ограничи ефективността на системата за национална сигурност и изпълнението на съюзническите задължения на страната. Ще се намали възпиращия потенциал на страната в рамките на колективната система за отбрана и сигурност.
ДАТО няма да бъде включена в състава на въоръжените сили във военно време. Във военно време липсата на единно командване и организационна подчиненост ще доведе до затруднения в координацията и синхронизирането на действията между ДАТО и другите сили от системата за национална сигурност на Република България. От своя страна това няма да позволи максимално ефективното използване на специфичните възможности и ресурси на агенцията за повишаване отбранителната способност на страната. Невключването на ДАТО в състава на въоръжените сили във военно време по чл. 50, ал. 2 от ЗОВСРБ, ще доведе до затруднения за изпълнение на възложените военновременни задачи, както от агенцията, така и от част от структурите от другите сили от системата за национална сигурност на Република България.
Специфични въздействия:
Не са идентифицирани.
Въздействия върху малките и средните предприятия:  
Не засяга малките и средните предприятия.
Административна тежест: 
Не се променя.
4.3.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
4.3.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.).
Вариант 2 „ Пълно действие “:
Описание: Приема се Закон за изменение и допълнение на ЗОВСРБ.
Положителни (икономически/социални/екологични) въздействия:
Направените предложения ще усъвършенстват прилагането на Закона за отбраната и въоръжените сили на Република България и ще създадат условия за подобряване дейностите на въоръжените сили по гарантиране суверенитета, независимостта и защитата на териториалната цялост на страната.
Въоръжените ни сили ще са в състояние да осигурят по-високите изисквания по отношение на готовността им за използване на определените в съответните планове задачи с основен акцент върху мисия „Възпиране и отбрана“. 
Ще се осигурят правомощия на Министерския съвет да предлага на президента на републиката, привеждането в изпълнение на  стратегическите планове за действие на въоръжените сили или на части от тях.
Ще се подобри управлението и координацията на националната отбрана чрез въвеждане на механизъм за възлагане на мирновременни задачи на въоръжените сили от Министерския съвет. Ще се гарантира националната сигурност чрез превенция и възпиране на потенциални заплахи.
Ще се дефинират отговорности на президента и Министерския съвет във връзка с привеждането, ръководството и въвеждане в изпълнение на държавния военновременен план и на военновременните планове на йерархично подчинените държавни органи.
Допълнението в текста на § 1, т. 1в от Допълнителните разпоредби на ЗОВСРБ ще регламентира възможност ДАТО да бъде включена в състава на въоръжените сили във военно време по чл. 50, ал. 2 от ЗОВСРБ, като част от структурите от другите сили от системата за национална сигурност на Република България. По този начин във военно време, при единно командване и организационна подчиненост на въоръжените сили, ще е налице координация и синхронизиране в действията между ДАТО и другите сили от системата за национална сигурност на Република България. От друга страна това ще позволи максимално ефективно използване на специфичните възможности и ресурси на агенцията за повишаване отбранителната способност на страната. Включването на ДАТО в състава на въоръжените сили във военно време по чл. 50, ал. 2 от ЗОВСРБ (с оглед изпълнението на изрично регламентирани в чл. 196 от ЗСРС дейности, кореспондиращи пряко с осигуряване защитата на правата и свободите на гражданите, националната сигурност и обществения ред), ще създаде благоприятни условия за своевременното изпълнение на възложените военновременни задачи, както от агенцията, така и от част от структурите от другите сили от системата за национална сигурност на Република България.
Ще се осигури бърза и ефективна реакция на националните институции при възникване на заплахи за сигурността, като се синхронизира националната законодателна рамка с ангажиментите на България към НАТО.
Ще се подобри управлението и координацията на националната отбрана чрез въвеждане на механизъм за възлагане на мирновременни задачи на въоръжените сили от Министерския съвет.	Ще се гарантиране националната сигурност чрез превенция и възпиране на потенциални заплахи.
Ще се осигури предвидимост и правна сигурност при придобиването на отбранителни продукти за нуждите на въоръжените сили.
Отрицателни (икономически/социални/екологични) въздействия:
При този вариант няма да настъпят отрицателни въздействия за идентифицираните заинтересовани страни.
Специфични въздействия:
Не са идентифицирани.
Въздействия върху малките и средните предприятия:  
Не засяга малките и средните предприятия.
Административна тежест: 
Не се променя.
4.3.3. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
4.3.4. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.).

	4.4. Проблем 4: „Липса на правни норми относно определяне дейността на Върховното главно командване и разрешаване използването на оръжие и/или технически средства от въоръжените сили срещу безпилотни автономни системи и средства при охрана и отбрана на военни обекти, пунктове за постоянна дислокация, военни формирования, техника и корабни платформи разположени извън пунктовете за постоянна дислокация.”.

	Вариант „Без действие“:
Описание: Не се приема Закон за изменение и допълнение на ЗОВСРБ. 
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни, поради невъзможност да се реализират планираните цели.
Отрицателни (икономически/социални/екологични) въздействия:
ВГК ще остане на ниво нормативно определен, без ясни и конкретни правила за организация на дейностите, задълженията и взаимовръзките между органите и длъжностните лица, при привеждане във военно положение или положения на война. Дейността на неговият щаб, който се създава по силата на ал. 4 към същия чл.114 от ЗОВСРБ не е конкретизиран с определни задачи и състав. 
Няма да се гарантира защитата на живота и здравето на военнослужещите, както и защитата на военната техника, въоръжението и инфраструктурата при въздействия с безпилотни летателни (плавателни) средства.
Специфични въздействия:
Не са идентифицирани.
Въздействия върху малките и средните предприятия:  
Не засяга малките и средните предприятия.
Административна тежест: 
Не се променя.
4.4.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
4.4.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.).
Вариант 2 „ Пълно действие “:
Описание: Приема се Закон за изменение и допълнение на ЗОВСРБ.
Положителни (икономически/социални/екологични) въздействия:
Ще се създаде възможност за изготвяне на процедура за фунционирането на ВГК и неговия щаб, която да се предложи за утвърждаване с указ от президента на републиката. 
В случаите на нарушаване от безпилотно летателно (плавателно) средство на обозначените зони за сигурност над военни обекти и над войскови райони, както и над военни формирования и военни плавателни средства, разположени извън войсковите райони, където експлоатацията на безпилотни летателни средства е забранена или ограничена (в случаите на нарушаване от безпилотно плавателно средство на границите на забранени с навигационно известие до мореплавателите зони и пунктовете за базиране на военни плавателни средства) ще се позволи активно въздействие, като по този начин ще се гарантира защитата живота и здравето на военнослужещите, както и защитата на въоръжението, техниката  и военната инфраструктура.
Отрицателни (икономически/социални/екологични) въздействия:
При този вариант няма да настъпят отрицателни въздействия за идентифицираните заинтересовани страни.
Специфични въздействия:
Не са идентифицирани.
Въздействия върху малките и средните предприятия:  
Не засяга малките и средните предприятия.
Административна тежест: 
Не се променя.
4.4.3. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
4.4.4. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.).

	5. Сравняване на вариантите (от проблем №1 до проблем № 4):

	5.1. По проблем 1: „Нерагламентиран статус на курсантите и колежаните“.
Степени на изпълнение по критерии: 1) висока; 2) средна; 3) ниска.
	
	Вариант 1
 „Без действие“
	Вариант 2 
„Пълно действие“

	Ефективност
	Оперативни цели № 1-17 
	3
	1

	Ефикасност
	
	3
	1

	Съгласуваност
	
	3
	1


· Сравнете вариантите чрез сравняване на ключовите им положителни и отрицателни въздействия.
· Посочете степента, в която вариантите ще изпълнят определените цели, съгласно основните критерии за сравняване на вариантите:
· ефективност, чрез която се измерва степента, до която вариантите постигат целите на предложението;
· ефикасност, която отразява степента, до която целите могат да бъдат постигнати при определено ниво на ресурсите или при 
най-малко разходи;
· съгласуваност, която показва степента, до която вариантите съответстват на действащите стратегически документи.

	5.2. По проблем 2: „Липса на регламентация и необходимост от прецизиране и актуализиране на разпоредби, съотносими към военнослужещите и цивилните служители в Министерството на отбраната, структурите на пряко подчинение на министъра на отбраната и БА“.
Степени на изпълнение по критерии: 1) висока; 2) средна; 3) ниска.
	
	Вариант 1
 „Без действие“
	Вариант 2 
„Пълно действие“

	Ефективност
	Оперативни цели № 18-34
	3
	1

	Ефикасност
	
	3
	1

	Съгласуваност
	
	3
	1


· Сравнете вариантите чрез сравняване на ключовите им положителни и отрицателни въздействия.
· Посочете степента, в която вариантите ще изпълнят определените цели, съгласно основните критерии за сравняване на вариантите:
· ефективност, чрез която се измерва степента, до която вариантите постигат целите на предложението;
· ефикасност, която отразява степента, до която целите могат да бъдат постигнати при определено ниво на ресурсите или при 
най-малко разходи;
· съгласуваност, която показва степента, до която вариантите съответстват на действащите стратегически документи.

	5.3. По проблем 3: „Липса на регламентация и синхронизиране на терминологията по отношение изпълнението на задачите на въоръжените сили, държавния военновременен план, привеждането на останалите военновременни планове,  стратегическите планове, които са свързани с взаимодействието и произтичащите ангажименти от съюзните планове за възпиране и отбрана, плановете за операции на въоръжените сили и проекти за инвестиционни разходи за придобиване на отбранителни продукти“
Степени на изпълнение по критерии: 1) висока; 2) средна; 3) ниска.
	
	Вариант 1
 „Без действие“
	Вариант 2 
„Пълно действие“

	Ефективност
	Оперативни цели № 35-36
	3
	1

	Ефикасност
	
	3
	1

	Съгласуваност
	
	3
	1


· Сравнете вариантите чрез сравняване на ключовите им положителни и отрицателни въздействия.
· Посочете степента, в която вариантите ще изпълнят определените цели, съгласно основните критерии за сравняване на вариантите:
· ефективност, чрез която се измерва степента, до която вариантите постигат целите на предложението;
· ефикасност, която отразява степента, до която целите могат да бъдат постигнати при определено ниво на ресурсите или при 
най-малко разходи;
· съгласуваност, която показва степента, до която вариантите съответстват на действащите стратегически документи.

	5.4. По проблем 4: „Липса на правни норми относно определяне дейността на Върховното главно командване и разрешаване използването на оръжие и/или технически средства от въоръжените сили срещу безпилотни автономни системи и средства при охрана и отбрана на военни обекти, пунктове за постоянна дислокация, военни формирования, техника и корабни платформи разположени извън пунктовете за постоянна дислокация“
Степени на изпълнение по критерии: 1) висока; 2) средна; 3) ниска.
	
	Вариант 1
 „Без действие“
	Вариант 2 
„Пълно действие“

	Ефективност
	Оперативни цели № 37-38
	3
	1

	Ефикасност
	
	3
	1

	Съгласуваност
	
	3
	1


· Сравнете вариантите чрез сравняване на ключовите им положителни и отрицателни въздействия.
· Посочете степента, в която вариантите ще изпълнят определените цели, съгласно основните критерии за сравняване на вариантите:
· ефективност, чрез която се измерва степента, до която вариантите постигат целите на предложението;
· ефикасност, която отразява степента, до която целите могат да бъдат постигнати при определено ниво на ресурсите или при 
най-малко разходи;
· съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
По проблем 1: „Нерагламентиран статус на курсантите и колежаните“.
Препоръчва се вариант 2 „Пълно действие“
Приема се Закон за изменение и допълнение на ЗОВСРБ.
Ще бъде създадена възможност, войници (матроси) и български граждани да се обучават в професионалните колежи на Министерството на отбраната за придобиване IV степен на професионална квалификация от професионално направление „Военно дело и отбрана“.
Ще се създаде правно основание за провеждане на процедура по валидиране на професионални знания, умения и компетентности в професионалните колежи на военнослужещите със сержантски/старшински звания, преминали обучение в учебните центрове.
Ще бъде създадена възможност, за издаване на наредба на министъра на отбраната (съгласувана с министъра на образованието и науката), чрез която да се регламентират държавните образователни стандарти по които се провежда обучението в професионалните колежи към висшите военни училища.
Ще бъде регламентирана възможност началната и специалната военна подготовка на войниците (матросите) и на резервистите да се провежда в професионалните колежи към висшите военни училища.
Ще се регламентира статута на курсантите и колежаните, вкл. и тези обучаващи се за други ведомства.
По проблем 2: „Липса на регламентация и необходимост от прецизиране и актуализиране на разпоредби, съотносими към военнослужещите и цивилните служители в Министерството на отбраната, структурите на пряко подчинение на министъра на отбраната и БА“.
Препоръчва се вариант 2 „Пълно действие“
Приема се Закон за изменение и допълнение на ЗОВСРБ.
          Ще се увеличи комплектоваността на международните длъжности. Военнослужещите ще могат да бъдат преназначавани при организационно-щатни промени и ще имат интерес да използват платения си годишен отпуск и компенсации. Войниците (матросите) ще могат да служат до пределна възраст, което ще окаже благотприятно влияние на некомплекта. Ще се създадат по-благоприятни условия за кандидатите за приемане на военна служба чрез въвеждане на изискването да не са привлечени като обвиняеми или да не са подсъдими за умишлено престъпление от общ характер, което ще се установява служебно. Ще се усъвършенства системата за атестиране. Ще се регламентира възможност за осигуряване на обучение в Националния институт по криминалистика на служители от служба „Военна полиция“, което би довело до повишаване на тяхната професионална подготовка и възможност за качествено изпълнение на тази правно регламентирана дейност. Ще се подобри статуса на цивилните служители по трудово правоотношение по ЗОВСРБ. Ще се насърчи справедлив достъп до помощ, без субективна преценка. Ще се повиши общественото доверие в институцията
По проблем 3: „Липса на регламентация и синхронизиране на терминологията по отношение изпълнението на задачите на въоръжените сили, държавния военновременен план, привеждането на останалите военновременни планове, стратегическите планове, които са свързани с взаимодействието и произтичащите ангажименти от съюзните планове за възпиране и отбрана, плановете за операции на въоръжените сили и проекти за инвестиционни разходи за придобиване на отбранителни продукти“.
Препоръчва се вариант 2 „Пълно действие“
Приема се Закон за изменение и допълнение на ЗОВСРБ.
Ще се осигури бърза и ефективна реакция на националните институции при възникване на заплахи за сигурността, като се синхронизира националната законодателна рамка с ангажиментите на България към НАТО.
Ще се подобри управлението и координацията на националната отбрана чрез въвеждане на механизъм за възлагане на мирновременни задачи на въоръжените сили от Министерския съвет.	Ще се гарантиране националната сигурност чрез превенция и възпиране на потенциални заплахи.
Допълнението в текста на § 1, т. 1в от Допълнителните разпоредби на ЗОВСРБ ще регламентира ДАТО да бъде включена в състава на въоръжените сили във военно време по чл. 50, ал. 2 от ЗОВСРБ, като част от структурите от другите сили от системата за национална сигурност на Република България. По този начин във военно време, при единно командване и организационна подчиненост на въоръжените сили, ще е налице координация и синхронизиране в действията между ДАТО и другите сили от системата за национална сигурност на Република България. 
Ще се осигури предвидимост и правна сигурност при придобиването на отбранителни продукти за нуждите на въоръжените сили.
По проблем 4: Липса на правни норми относно определяне дейността на Върховното главно командване и разрешаване използването на оръжие и/или технически средства от въоръжените сили срещу безпилотни автономни системи и средства при охрана и отбрана на военни обекти, пунктове за постоянна дислокация, военни формирования, техника и корабни платформи разположени извън пунктовете за постоянна дислокация..
Препоръчва се вариант 2 „Пълно действие“
Приема се Закон за изменение и допълнение на ЗОВСРБ.
Ще се създаде възможност за изготвяне на процедура за фунционирането на ВГК и неговия щаб, която да се предложи за утвърждаване с указ от президента на републиката. 
В случаите на нарушаване от безпилотно летателно (плавателно) средство на обозначените зони за сигурност над военни обекти и над войскови райони, както и над военни формирования и военни плавателни средства, разположени извън войсковите райони, където експлоатацията на безпилотни летателни средства е забранена или ограничена (в случаите на нарушаване от безпилотно плавателно средство на границите на забранени с навигационно известие до мореплавателите зони и пунктовете за базиране на военни плавателни средства) ще се позволи активно въздействие, като по този начин ще се гарантира защитата живота и здравето на военнослужещите, както и защитата на въоръжението, техниката  и военната инфраструктура. 
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):




	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?



	6.3. Създават ли се нови регистри от прилагането на препоръчителния вариант (включително по отделните проблеми)?



	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани възможни конкретни рискове от приемане на ПМС за изменение и допълнение на нормативни актове на Министерския съвет.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Най – важните въпроси за обществената консултация са:
7.1. Приемането на Закон за изменение и допълнение на ЗОВСРБ ще способства ли за изпълнението на поставените цели пред Министерството на отбраната?
7.2. Приемането на Закон за изменение и допълнение на ЗОВСРБ ще внесе ли яснота относно възможностите за обучение на служители за други министерства и ведомства?
7.3. Приемането на на Закон за изменение и допълнение на ЗОВСРБ и прецизирането на разпоредбите ЗОВСРБ и ЗМВР ще внесат ли яснота относно подписвания договор за обучение?
7.4. Приемането на Закон за изменение и допълнение на Закона за отбраната и въоръжените сили на Република България ще способства ли за изпълнението на поставените цели пред Министерството на отбраната?
7.5. Какви биха били последиците за военнослужещите и цивилните служители от приемането или не на предлагания проект на акт?
7.6. Какви биха били последиците за обучаемите във висшите военни училища и в Префесионалните сержантски (старшински) колежи от приемането или не на предлагания проект на акт?
7.7. Какви биха били последиците за заинтересованите страни от приемането или не на предлагания проект на акт?
7.8. Какви биха последиците за системата за национална сигурност на Република България от приемането или не на предлагания проект на акт?
Проектът ще се съгласува със заинтересованите министерства и ведомства по реда на чл. 32 от Устройствения правилник на Министерския съвет и на неговата администрация. Проектът на нормативен акт ще бъде публикуван за 30-дневен срок, съгласно чл. 26, ал. 4 от Закона за нормативните актове на Портала за обществени консултации и на интернет страницата на Министерството на отбраната.
Справката за отразените становища ще бъде публикувана на Портала за обществени консултации и на интернет страницата на Министерството на отбраната.

	8. Приемането на нормативния акт произтича ли от правото на Европейския съюз?

 

	9.  Изисква ли се извършване на цялостна предварителна оценка на въздействието поради очаквани значителни последици?



	10. Приложения:
Няма.

	11. Информационни източници и използвани съкращения:
11.1. Използвани източници:
· Закон за отбраната и въоръжените сили на Република България, обн., ДВ, бр. 35 от 12.05.2009 г., в сила от 12.05.2009 г., изм. и доп., бр. 38 от 30.04.2024 г., в сила от 30.04.2024 г., доп., бр. 39 от 1.05.2024 г., в сила от 1.05.2024 г., (https://legislation.apis.bg/doc/345375/0);
· Закон за Министерството на вътрешните работи, обн., ДВ, бр. 53 от 27.06.2014 г., изм. и доп., бр. 18 от 1.03.2024 г., бр. 19 от 5.03.2024 г. , доп., бр. 33 от 12.04.2024 г., https://legislation.apis.bg/doc/2229939/0;
· Закон за специалните разузнавателни средства, обн. ДВ. бр.95 от 21 Октомври 1997г., доп. ДВ. бр.6 от 20 Януари 2023г., изм. ДВ. бр.84 от 6 Октомври 2023г.                                                                        ( https://legislation.apis.bg/doc/10154/0);
· Закон за резерва на въоръжените сили на Република България, обн., ДВ, бр. 20 от 9.03.2012 г., в сила от 10.06.2012 г., изм. и доп., бр. 109 от 22.12.2020 г., в сила от 22.12.2020 г., изм., бр. 56 от 19.07.2022 г. (https://legislation.apis.bg/doc/531942/0);
· Закон за развитие на академичния състав в Република България, обн. ДВ. бр.38 от 21 Май 2010г., изм. ДВ. бр.102 от 23 Декември 2022г.
· Закон за защита на класифицираната информация, обн., ДВ, бр. 45 от 30.04.2002 г., попр., бр. 5 от 17.01.2003 г., изм., бр. 31 от 4.04.2003 г. , изм., бр. 13 от 13.02.2024 г., в сила от датата, посочена в Решение на Съвета на Европейския съюз за приемането на еврото от Република България (https://legislation.apis.bg/doc/9154/0);
· Закон за професионалното образование и обучение, обн., ДВ, бр. 68 от 30.07.1999 г., изм. и доп., бр. 27 от 29.03.2024 г., изм . бр. 41 от 10.05.2024 г., в сила от 10.05.2024 г., (https://legislation.apis.bg/doc/12091/0);
· Закон за здравното осигуряване, обн., ДВ, бр. 70 от 19.06.1998 г., изм., бр. 16 от 23.02.2024 г., в сила от 25.08.2024 г., изм., бр. 39 от 1.05.2024 г., в сила от 1.05.2024 г., (https://legislation.apis.bg/doc/11950/0);
· Закон за предучилищното и училищното образование, обн., ДВ, бр. 79 от 13.10.2015 г., в сила от 1.08.2016 г., изм. и доп., бр. 23 от 19.03.2024 г., бр. 27 от 29.03.2024 г.;
· Закон за противодействие на корупцията, oбн., ДВ, бр. 84 от 6.10.2023 г., в сила от 6.10.2023 г., изм. и доп., бр. 13 от 13.02.2024 г., в сила от 13.02.2024 г.
· Закон за държавния служител, обн., ДВ, бр. 67 от 27.07.1999 г., в сила от 28.08.1999 г., изм. и доп., бр. 85 от 10.10.2023 г., в сила от 1.06.2026 г.
· Закон за защита от дискриминацията, обн., ДВ, бр. 86 от 30.09.2003 г., в сила от 1.01.2004 г., бр. 84 от 6.10.2023 г., в сила от 6.10.2023 г.
· Закон за електронните съобщения, обн. ДВ. бр.41 от 22.05.2007 г.( https://lex.bg/laws/ldoc/2135553187) 
· Кодекс за социално осигуряване, (изм. - ДВ, бр. 67 от 2003 г.), обн., ДВ, бр. 110 от 17.12.1999 г., в сила от 1.01.2000 г., изм., бр. 27 от 29.03.2024 г., изм., бр. 39 от 1.05.2024 г., в сила от 1.05.2024 г., (https://legislation.apis.bg/doc/464674);
· Кодекс на труда, (изм. - ДВ, бр. 67 от 2003 г.), обн., ДВ, бр. 110 от 17.12.1999 г., в сила от 1.01.2000 г., изм., бр. 27 от 29.03.2024 г., изм., бр. 39 от 1.05.2024 г., в сила от 1.05.2024 г., (https://legislation.apis.bg/doc/464674).
· Правилник за прилагане на Закона за отбраната и въоръжените сили на Република България, приет с ПМС № 46 от 22.03.2010 г., обн., ДВ, бр. 25 от 30.03.2010 г., в сила от 30.03.2010 г., изм. и доп. бр. 37 от 26.04.2024 г., в сила от 26.04.2024 г.
11.2. Използвани съкращения:
	ЗОВСРБ
	Закон за отбраната и въоръжените сили на Република България

	ППЗОВСРБ
	Правилник за прилагане на Закона за отбраната и въоръжените сили на Република България

	ЗМВР
	Закон за Министерството на вътрешните работи

	ЗСРС
	Закон за специалните разузнавателни средства

	ЗРВСРБ
	Закон за резерва на въоръжените сили на Република България

	ЗРАСРБ
	Закон за развитие на академичния състав в Република България

	ЗЗКИ
	Закон за защита на класифицираната информация

	ЗЗД
	Закон за защита от дискриминацията

	ЗПОО
	Закон за професионалното образование и обучение

	ЗЗО
	Закон за здравното осигуряване

	ЗПУО
	Закон за предучилищното и училищното образование

	ЗПК
	Закон за противодействие на корупцията

	ЗДСл
	Закон за държавния служител

	КСО
	Кодекс за социално осигуряване

	КТ
	Кодекс на труда

	МО
	Министерство на отбраната

	СППМО
	Структури на пряко подчинение на министъра на отбраната

	БА
	Българска армия

	ВВУ
	Висшите военни училища

	ВВМУ
	Висшето военноморско училище „Никола Йонков Вапцаров“

	СлВП
	Служба „Военна полиция“

	ПСК/ПСтК
	Професионални сержантски/старшински колежи

	ДАТО
	Държавна агенция „Технически операции“

	ДОС
	Държавни образователни стандарти




	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност: Цветан Цветков –директор на дирекция „Управление на човешките ресурси в отбраната” в Министерството на отбраната.
Дата:04.07.2025 г.
Подпис:  

